
转讜住驻讜转





	诇诪专 诇诪注讜讟讬 讻住驻讬诐 诇诪专 诇诪注讜讟讬 驻专讚讜转. 爪专讬讱 诇驻专砖 讚诪专 诪诪注讟 讻住驻讬诐 讚讜拽讗 讜诪专 诪诪注讟 驻专讚讜转 讚讜拽讗 讗讘诇 诇驻讬 住驻专讬诐 讚诇讗 讙专住讬谞谉 讜专讗讘''讬 讻住驻讬诐 诪砖讘讞讬 讘注住拽讗 爪专讬讱 诇讜诪专 诇诪注讜讟讬 驻专讚讜转 讜讻''砖 讻住驻讬诐 讜诪讬讛讜 拽砖讛 讗诪讗讬 谞拽讟 讻诇诇 讬拽讘 讜讛讗 诪讻诇诇 讜驻专讟 讚诇注讬诇 诪爪讬谞讜 诇诪注讜讟讬 诇讻讱 谞专讗讛 诇专讘讬 讚讙专住讬谞谉 诇诪专 诇讗转讜讬讬 讻住驻讬诐 讜诇诪专 诇讗转讜讬讬 驻专讚讜转 讜讛砖转讗 讗讬爪讟专讬讱 砖驻讬专 讬拽讘 讚讗讬 诇讗 讻转讬讘 讬拽讘 诇讗 讛讜讛 诪专讘讬谞谉 诇讗 讻住驻讬诐 讜诇讗 驻专讚讜转 讚讛讜讛 诪诪注讟讬谞谉 转专讜讬讬讛讜 诪爪讗谉 讜讙讜专谉 讗讘诇 讛砖转讗 讚讻转讬讘 爪讗谉 讜讙讜专谉 讜讬拽讘 讛讜讬 讬拽讘 讻注讬谉 诪讬注讜讟 讗讞专 诪讬注讜讟 讜讗讬谉 诪讬注讜讟 讗讞专 诪讬注讜讟 讗诇讗 诇专讘讜转 诇专''砖 讗转讗 诇专讘讜转 驻专讚讜转 讚讜拽讗 讚诪砖讘讞讬 讘讙讜驻讬讬讛讜 讜诇专''讗 讘谉 讬注拽讘 诇专讘讜讬讬 讻住驻讬诐 讚讜拽讗 讚诪砖讘讞讬 讘注讬住拽讗: 诪专讘讛 讗谞讬 讗转 讛讘谉 砖讻谉 拽诐 转讞转 讗讘讬讜 诇讬注讚讛 讜诇砖讚讛 讗讞讜讝讛. 驻讬' 讘拽讜谞讟专住 讛诪拽讚讬砖 砖讚讛 讗讞讜讝讛 驻讜讚讛 讘讬转 讝专注 讞讜诪专 砖注讜专讬诐 讘谞' 砖拽诇 讻住祝 讜讗诐 诇讗 驻讚讗讛 讜诪讻专讛 讛讙讝讘专 诇讗讞专 讻砖讬讜爪讗讛 诪讬讚 讛诇讜拽讞 讘讬讜讘诇 诪转讞诇拽转 诇讻讛谞讬诐 讗讘诇 讗诐 诇拽讞讛 讘谞讜 砖诇 讛诪拽讚讬砖 诪讬讚 讛讙讝讘专 讗讬谞讛 讬讜爪讗讛 诪讬讚讜 讘讬讜讘诇 诇讛转讞诇拽 诇讻讛谞讬诐 讚讻转讬讘 讜讗诐 诪讻专 讗转 讛砖讚讛 诇讗讬砖 讗讞专 讜诇讗 诇讘谉 讜讗''转 讗诪讗讬 诇讗 拽讗诪专 诇讬讛 谞讞诇讛 讚讘谉 拽讜讚诐 诇讗讞 讜讬''诇 讚诇讗 讞砖讬讘 讗诇讗 讛谞讛讜 讚诇讬转谞讛讜 讘讗讞 讻诇诇 讜讗讬转谞讛讜 讘讘谉 讗讘诇 谞讞诇讛 讗讬转讗 谞诪讬 讘讗讞 讘诪拽讜诐 砖讗讬谉 讘谉 讜讘转: 讞诇讬驻讬 注讘讜讚转 讻讜讻讘讬诐 拽讗 砖拽讬诇. 讜讗讬谉 诇讜诪专 讟注诪讗 诪砖讜诐 讘专讬专讛 讻诇讜诪专 讛砖转讗 讛讜讘专专 讛讚讘专 讚讝讛 讞诇拽讜 讚讗诐 讻谉 讗驻讬诇讜 讘讗讜 诇专砖讜转讜 谞诪讬 讬讛讗 诪讜转专 诪讛讗讬 讟注诪讗.: [讗诇讗 诪讚专讘谞谉 讙讝讬专讛 砖诪讗 讬讞讝讜专 诇住讜专讜 讻讜'. 讜讛砖转讗 诇讗 讛讜讬 讞诇讬驻讬 注讘讜讚转 讻讜讻讘讬诐 讚讞讻诪讬诐 诇讗 转拽谞讜 诇讜 讬专讜砖讛 讻讬 讗诐 讘讛讬转专 讚讛诐 讗诪专讜 讜讛诐 讗诪专讜 讜讗''转 讗诪讗讬 讬讞讝讜专 诇住讜专讜 讛讗 诪讬讚 砖谞转讙讬讬专 讻拽讟谉 砖谞讜诇讚 讚诪讬 讜讗诐 讬讞讝讜专 诇住讜专讜 讬砖 诇讜 讚讬谉 讬砖专讗诇 诪讜诪专 讜讬''诇 砖讬讟注讛 诇讛讬讜转 诇讜 讞诇拽 讬专讜砖转 讗讘讬讜]. 转''讬:





专诪讘"谉

砖讚讛 讗讞讜讝讛 谞诪讬 诪讛讗讬 讟注诪讗 讛讜讗 (讚拽讗诪专) [讚拽诐] 诇讬讛 诇转谞讗. 讗讬 拽砖讬讗 讜诇讬诪讗 砖讻谉 拽诐 转讞转 讗讘讬讜 诇讬专讜砖讛 讜拽讜讚诐 诇讗讞 讻讚讻转讬讘 拽专讗讬 讗讬讻讗 诇诪讬诪专 诪拽讜讚诐 诇讗 驻专讻讬谞谉 讗诇讗 讚讘专讬诐 砖诇 讝讛 砖讗讬谉 谞讜讛讙讬谉 讘讝讛 讻诇诇 拽讗 讗诪专讬谞谉 讜讗讬讻讗 诇诪讬诪专 讚讞讚讗 诪谞讬讬讛讜 拽讗诪专 讜诇讗 讗讬讻驻转 诇讬讛 讚讬专讜砖讛 谞诪讬 诇讗 拽讗讬 讗诪住拽谞讗 讚诪讛讗讬 讟注诪讗 拽讗诪专 诪砖讜诐 讚讗讬谉 讬讘讜诐 讗诇讗 讘诪拽讜诐 砖讗谉 讘谉 讚讗诇讜 诪拽专讗讬 砖诇讗 讻住讚专谉 讻转讬讘 诇讙诪专讬 讜讘驻讬' 讛砖诪讜注' 砖讘专讬砖 驻专拽 讬砖 谞讜讞诇讬谉 诪转讘专专 讝讛, 讜诪驻讜专砖 讗爪诇谞讜 注讬讬谉 砖诐:





讛"讙: 讜讛讗 讗谞谉 转谞谉 专讜讞 讞讻诪讬' 谞讜讞讛 讛讬诪谞讜. 讜转诪讛谞讬 注诇 诪讛 砖讻转讘 讘谞住讞讗讜转 讜讛讗 转谞讬讗 砖讛专讬 诪砖谞转讬谞讜 讛讬讗 讘住讜祝 诪住讻转 砖讘讬注讬转 (讬,讟):





专砖讘"讗

砖讚讛 讗讞讜讝讛 诪讛讗讬 讟注诪讗 讚拽诪讗 诇讬讛 诇转谞讗. 讜讗诐 转讗诪专 讜诇讬诪讗 砖讻谉 拽诐 转讞转 讗讘讬讜 诇谞讞诇讛. 讗讬讻讗 诇诪讬诪专 讚诇讗 拽讗诪专讬谞谉 讗诇讗 拽专讘讜转 砖讬砖 诇讘谉 讗爪诇 讛讗讘 诪讛 砖讗讬谞谉 诇讗讞专 讗爪诇 讗讞讬讜, 讜拽讜专讘转 谞讞诇讛 讬砖谞讛 讘讬谉 讘讘谉 讘讬谉 讘讗讞 讗诇讗 砖讝讛 拽讜讚诐 诇讝讛, 讜拽讚讬诪讜转 诇讗 拽讗 讞砖讬讘.
讜讗诐 转讗诪专 讗诪讗讬 讗讬谞讜 注讜讘讚 讗转 讛讘转 讚讛讗 讘谉 讜讘转 讻讬 讛讚讚讬 谞讬谞讛讜, 讻讚讗讬转讗 讘专讬砖 驻专拽 讬砖 谞讜讞诇讬谉 (讘讘讗 讘转专讗 拽讬讞, 讘) 讜诪讗讬 拽讜专讘讬讛 讚讘谉 诪讘转, 讻讬讜谉 讚诇注谞讬谉 讬讘讜诐 讘谉 讜讘转 讻讬 讛讚讚讬 谞讬谞讛讜 诇注谞讬谉 谞讞诇讛 谞诪讬 讻讬 讛讚讚讬 谞讬谞讛讜. 讬砖 诇讜诪专 注讘讚讱 诪砖诪注 诇讱 讜诇讗 诇讗讞专, 讻诇 砖讛讜讗 讗讞专 讘诪拽讜诐 讘谉, 讜讘转 谞诪讬 讘诪拽讜诐 讘谉 诇谞讞诇讛 讗讞专 讛讜讗. 讜诪讛讗讬 讟注诪讗 谞诪讬 讛讜讗 讚讗诪专讬谞谉 讘注专讻讬谉 驻专拽 讗讬谉 诪拽讚讬砖讬谉 (注专讻讬谉 讻讛, 讘) 砖讗讬谉 讛讘转 诪注诪讚转 砖讚讛 讗讞讜讝讛 诇讗讘讬讛, 讚讻讬讜谉 讚诇讙讘讬 谞讞诇讛 讘转 诇讙讘讬 讘谉 讻讗讞专 讚诪讬讗 诇注谞讬谉 砖讚讛 讗讞讜讝讛 谞诪讬 讻讗讞专 讚诪讬讗.



讜讗讬 住诇拽讗 讚注转讱 讚讗讜专讬讬转讗 讻讬 诇讗 讘讗讜 诇讬讚讜 诪讗讬 讛讜讬 讻讬 拽讗 砖拽讬诇 讞诇讜驻讬 注"讝 讛讜讗 讚砖拽讬诇. 讜讗讬讻讗 诇诪讬讚拽 讜讛讗 讗诪专讬谞谉 (转讜住驻转讗 讚诪讗讬 驻"专 讛"讟) 讞讘专 讜注诐 讛讗专抓 砖讬专砖讜 讗转 讗讘讬讛诐 注"讛 讜讛谞讬讞 驻讬专讜转 诪注讜砖专讬谉 讜砖讗讬谞谉 诪注讜砖专讬谉 讬讻讜诇 讞讘专 诇讜诪专 诇注诐 讛讗专抓 讟讜诇 讗转讛 驻讬专讜转 砖讘诪拽讜诐 诇讜谞讬, 讜讚注转讜 注诇 讛诪注讜砖专讬谉, 讜讗注"讙 讚讬专讜砖讛 讚讗讜专讬讬转讗. 讜讬砖 诇讜诪专 讚讛转诐 讘诪讬谉 讗讞讚 讜诪砖讜诐 讘专讬专讛, 讗讘诇 讘讘' 诪讬谞讬谉 讻讬 讛讻讗, 讗讬谉 讘专讬专讛, 讜讻讚讗诪专讬谞谉 讛转诐 讘讛讚讬讗, 讗讘诇 诇讗 讬讗诪专 诇讜 讟讜诇 讗转讛 讞讟讬诐 讜讗谞讬 砖注讜专讬诐, 讜讛诇讻讱 讘讬专讜砖讛 讚讗讜专讬讬转讗 讗住讜专, 讚讻讬 拽讗 砖拽讬诇 讚诪讬 注"讝 拽讗 砖拽讬诇, 讚讘转专讬 诪讬谞讬谉 讗讬谉 讘专讬专讛. 讜讗讻转讬 诇讗 谞讬讞讗 诇讬 讚讛讗 转谞讬谞谉 讘转诪讜专讛 讘驻专拽 讻诇 讛讗讬住讜专讬谉 诇讙讘讬 诪讝讘讞 (诇, 讗) 讜讻谉 砖谞讬 砖讜转驻讬注谉 砖讞诇拽讜 讗讞讚 谞讟诇 注砖专讛 讜讗讞讚 谞讟诇 转砖注讛 讜讻诇讘 讗讞讚, 讗转 砖讻谞讙讚 讛讻诇讘 讗住讜专讬谉 砖注诐 讛讻诇讘 诪讜转专讬谉, 讜讗拽砖讬谞谉 注诇讛 讘讙诪专讗 讜讗诪讗讬 讗住讬专讬, 谞砖拽讜诇 讞讚 讘讛讚讬 讻诇讘 讜谞转住专, 讻诇讜诪专 诪砖讜诐 讘专讬专讛 讜转砖注讛 讗讞专谞讬 谞砖转专讜, 讜驻专拽讬谞谉 专讘 讗砖讬 讻讙讜谉 讚砖讜讬 注砖专讛 讗讬诪专讬 讻诇 讞讚 讜讞讚 讗专讘注 讝讜讝讬 讜驻诇讙讜 讞诪砖讗, 讜讻诇讘讗 砖讜讛 讞诪砖讛 讝讜讝讬, 讚讝讜讝讗 讬转讬专讛 讚讻诇讘 诪砖讜讱 讘讻讜诇讛讜, 讗诇诪讗 讗讬 诇讗讜 讛讻讬 转砖注讛 讗讞专讬谞讬 砖专讜, 讚讗诇诪讗 讗祝 讘砖谞讬 诪讬谞讬谉 讬砖 讘专讬专讛, 讜砖诪讗 专讘讗 住讘讜专 讚讘砖谞讬 诪讬谞讬谉 讗讬谉 讘专讬专讛, 讜讛讛讬讗 诪转谞讬转讬谉 讻驻砖讟讛 诪驻专砖 诇讛 讗驻讬诇讜 诇讗 砖讜讬 讻诇讘讗 讟驻讬 诪讚' 讝讜讝讬 讚讗讬诪专讬.





专讬讟讘"讗

讗"讻 诇讬讻转讜讘 拽专讗 诇讗诪转讱 讻谉. 驻讬' 讜讘讛讻讬 讚专砖讬谞谉 讚讗讬谞讛 注讜讘讚转 诇讗 讗转 讛讘谉 讜诇讗 讗转 讛讘转 讻谞专爪注 诪讗讬 转注砖讛 讻谉 砖"诪 转专转讬 驻讬专讜砖 讚转注砖讛 讬转讬专讗 讗转讬 诇讛注谞拽讛 诇注砖讜转 诇讗诪讛 讻诪讜 砖注讜砖讬谉 诇谞专爪注 讜讻谉 驻专砖"讬 讝"诇 讜诪讬讛讜 讘专 诪讛讻讬 诇讗 讗诪专讬谞谉 讛讬拽砖 诇讙诪专讬 讻讚讗诪专讬谞谉 讘注诇诪讗 诪砖讜诐 讚讻谉 诪注讜讟讬 讛讜讗 讜注诇 诪讗讬 讚拽讗讬 诪砖诪注:



讗诪专 专讘讗 注讻讜"诐 讬讜专砖 讗转 讗讘讬讜 讚讘专 转讜专讛 讜讻讬 转讬诪讗 诪讗讬 讗讬讻驻转 诇谉 谞驻拽讗 诪讬谞讛 诇注谞讬谉 讙讝诇讜 砖诇 注讻讜"诐 讚讗住讜专 讻讚讗讬转讗 讘讛讙讜讝诇 砖讗诐 讬砖 诇讜 谞讻住讬诐 诪讗讘讬讜 讗诐 讬砖 诇讜 讬专讜砖讛 讬砖 讘讛诐 诪砖讜诐 讙讝诇讛 讜讗诐 诇讗讜 讗讬谉 讘讛诐 诪砖讜诐 讙讝诇讛 讚讛驻拽专讗 谞讬谞讛讜:



讙专 讗转 讛注讻讜"诐 讗讬谞讜 诪讚讘专讬 转讜专讛 讗诇讗 诪讚讘专讬 住讜驻专讬诐 讚转谞讬讗 注讻讜"诐 讜讙专 砖讬专砖讜 讗转 讗讘讬讛诐 注讻讜"诐 讙专 讬讻讜诇 诇讜诪专 诇注讻讜"诐 讟讜诇 讗转讛 注"讝 讜讗谞讬 诪注讜转 讟讜诇 讗转讛 讬讬"谞 讜讗谞讬 诪注讜转 讜诪砖讘讗讜 诇专砖讜转 讙专 讗住讜专 讜讗讬 住"讚 讚讗讜专讬讬转讗 讻讬 诇讗 讘讗讜 讘专砖讜转讜 谞诪讬 讻讬 拽讗 砖拽讬诇 讞诇讜驻讬 注"讗 拽讗 砖拽讬诇 讗诇讗 诪讚专讘谞谉 讻讜':



拽砖讬讗 诇讬 讜讚讬诇诪讗 注讜诇诐 讚讗讜专讬讬转讗 讜讚拽讗诪专转 讻讬 诇讗 讘讗讜 诇专砖讜转讜 谞诪讬 讛讗讬 转谞讗 住讘专 讬砖 讘专讬专讛 讜讛讗讞讬谉 砖讞诇拽讜 讬讜专砖讬谉 讛讜讛 讜讗注"讙 讚拽讬"诇 讻专' 讬讜讞谞谉 讚讗诪专 讛讗讞讬谉 砖讞诇拽讜 诇拽讜讞讜转 讛讜讛 讛讗 讘专讬专谞讗 诇讛 讛转诐:



转讜 拽砖讬讗 诇讬 诪讗讬 讚讗诪专讬谞谉 转谞讬讗 谞诪讬 讛讻讬 诪讗讬 转谞讬讗 谞诪讬 讛讻讬 诪讬 讗诇讬诪讗 讛讗讬 诪转谞讬转讗 诪讗讬讚讱 讜讛讬讻谉 诪爪讬谞讜 砖诪住讬讬注 讛转诇诪讜讚 诪转谞讬转讗 讞讚讗 诪诪转谞讬转讗 讗讞专讬转讬 讜诪住转讘专 诇讬 讚专讘讗 住讘专 讚讟注诪讗 讚转谞讗 诇讗讜 诪砖讜诐 讚讬砖 讘专讬专讛 诪讚拽转谞讬 讬专砖讜 讜转谞讬讗 谞诪讬 讘讗讬讚讱 诪转谞讬转讗 讚讚讜拽讗 讬专砖讜 讗讘诇 谞砖转转驻讜 讗住讜专 讜讗讬 诪砖讜诐 讚讬砖 讘专讬专讛 讗驻讬诇讜 谞砖转转驻讬 讗诪讗讬 讗住讜专 讚讻讬讜谉 讚讬砖 讘专讬专讛 讛专讬 讛讜讘专专 讛讚讘专 砖讝讛 讞诇拽讜 讛诪讙讬注 诇讜 讜讗讬谉 诪讞讝讬专讬谉 讚讻讜转讬讛 讝讛 诇讝讛 讘讬讜讘诇 讘砖讜转驻讬谉 砖讞诇拽讜 拽专拽注 讗诇讗 讜讚讗讬 砖诪注 诪讬谞讛 讚讟注诪讗 诪砖讜诐 讚讗讬谉 诇讜 讬专讜砖讛 讗诇讗 诪讚专讘谞谉 讜讗拽讬诇讜 讘讝讛 专讘谞谉 砖讬讛讗 讬讻讜诇 诇讜诪专 讟讜诇 讗转讛 注"讗 讜讗谞讬 诪注讜转 讜讗讜拽诪讜讛 讘讛讗 讗讚讬谞讗 讗讘诇 讻砖谞砖转转驻讜 讚讗讬转 诇讬讛 讝讻讬讬讛 讙诪讜专讛 讗住讜专 讚讞诇讬驻讬 注"讗 拽讗 砖拽讬诇 诪砖讜诐 讚讗讬谉 讘专讬专讛 讗讬 谞诪讬 讬砖 讘专讬专讛 讜讗住讜专 诪讚专讘谞谉 诪驻谞讬 砖专讜爪讛 讘拽讬讜诪讜 讙讝专讛 砖诪讗 讬讞讝讜专 诇住讜专讜 讜讛拽讬诇讜 讘砖诇 讚讘专讬讛诐 讜驻讬' 砖诪讗 讬讞讝讜专 诇住讜专讜 诪诇砖讜谉 住讜专讬 讛讙驻谉 谞讻专讬讛 讗讬 谞诪讬 诪注谞讬谉 住讜专讜 讟诪讗 讜讗讬转 讚讙专住讬 诇讗住讬讗讜专讜 诪诇砖讜谉 讜讗诇 讬砖讜讘讜 诇讻住诇讛. 讚诪转专讙诪讬谞谉 讜诇讗 讬讞讝专讜谉 诇住讬讗讜专讛:



注讻讜"诐 讗转 讛讙专 讜讙专 讗转 讛讙专 讗讬谞讜 诇讗 诪讚讘专讬 转讜专讛 讜诇讗 诪讚讘专讬 住讜驻专讬诐 讚转谞讬讗 讛诇讜讛 诪注讜转 诪谉 讛讙专 砖谞转讙讬讬专讜 讘谞讬讜 注诪讜 诇讗 讬讞讝讬专 诇讘谞讬讜 讜讗诐 讛讞讝讬专 讗讬谉 专讜讞 讞讻诪讬诐 谞讜讞讛 讛讬诪谞讜:



讛"讙 讜讛转谞谉 (讗讬谉) 专讜讞 讞讻诪讬诐 谞讜讞讛 讛讬诪谞讜 讜诇"讙 讜讛转谞讬讗 讚讛讬讗 诪转谞讬' 讘住讜祝 诪住讻转 砖讘讬注讬转 讚转谞谉 讛诪讞讝讬专 讞讜讘 讘砖讘讬注讬转 专讜讞 讞讻诪讬诐 谞讜讞讛 讛讬诪谞讜 讛诇讜讛 诪谉 讛讙专 砖谞转讙讬讬专讜 讘谞讬讜 注诪讜 诇讗 讬讞讝讬专 诇讘谞讬讜 讗诐 讛讞讝讬专 专讜讞 讞讻诪讬诐 谞讜讞讛 讛讬诪谞讜 讜讻讬讜谉 讚讗讬讻讗 诪转谞讬转讬谉 诇讗 砖讘讬拽 转诇诪讜讚讗 诇诪讬驻专讱 诪讬谞讛 讜驻专讬讱 诪讘专讬讬转讗:



讜驻专讬拽谞谉 诇讗 拽砖讬讗 讻讗谉 砖讛讜专转讜 讜诇讬讚转讜 砖诇讗 讘拽讚讜砖讛 讻讗谉 砖讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讜诇讗 讙专住讬' 讻诇诇 讻讗谉 砖讛讜专转讜 讜诇讬讚转讜 讘拽讚讜砖讛 讚讛讛讬讗 讬砖专讗诇 讙诪讜专 讛讜讗 讜讞讬讬讘 诇讛讞讝讬专 诪谉 讛讚讬谉 讗诇讗 讛讙专住讗 讻讚讻转讬讘谞讗 讜讻谉 讙专讬住 专砖"讬 讝"诇 讜驻讬' 讛讜讗 讝"诇 讛讗 讚讗诪专讬谞谉 讗讬谉 专讜讞 讞讻诪讬诐 谞讜讞讛 讛讬诪谞讜 诪驻讟 讻砖讛讜专转讜 讜诇讬讚转讜 砖诇讗 讘拽讚讜砖讛 讜讗讬讚讱 讚讗诪专讬谞谉 专讜讞 讞讻诪讬诐 谞讜讞讛 讛讬诪谞讜 讻砖讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛:



讜拽砖讬讗 诇谉 讛讗 讚讗诪专讬谞谉 驻' 诪讬 砖诪转 讗讬住讜专 讙讬讜专讗 讛讜讛 诇讬讛 转诇讬住专 讗诇驻讬 讝讜讝讬 讘讬 专讘讗 讜专讘 诪讗专讬 讘专讬讛 讚讗讬住讜专 讛讜专转讜 砖诇讗 讘拽讚讜砖讛 讛讜讛 讜诇讬讚转讜 讘拽讚讜砖讛 讛讜讛 讻讬 拽讗 砖讻讬讘 讗讬住讜专 讗诪专 专讘讗 讛讬讻讬 诇讬拽谞讬谞讛讜 专讘 诪讗专讬 诇讛谞讬 讝讜讝讬 讗讬 诪砖讜诐 讬专讜砖讛 讙专 诇讗讜 讘专 讬专讜砖讛 讛讜讗 讻讜' 注讚 讜诇讜讚讬 讗讬住讜专 讚讛谞讬 讝讜讝讬 讚专讘 诪讗专讬 谞讬谞讛讜 注讚 谞驻讬拽 讗讜讚讬转讗 讘讬讛 专讘讗 讜讗讬拽驻讚 专讘讗 讗诪专 拽讗 诪讬讙诪专讬 讟注谞转讗 诇讗讬谞砖讬 讜诪驻住讚讜 诇讬. 讜讗诪讗讬 拽驻讬讚 专讘讗 讚讛讗 讗讬转 诇讬讛 诇讗讛讚讜专讬谞讛讜 诪砖讜诐 专讜讞 讞讻诪讬诐 谞讜讞讛 讛讬诪谞讜 讜诇讬讻讗 诇诪讬诪专 讚诇讛讻讬 拽驻讬讚 诪砖讜诐 讚讛砖转讗 诪讛讚专 诇讛讜 诪讚讬谞讗 讜讗诇诪诇讗 讻谉 讛讬讛 诪拽讬讬诐 讘讜 专讜讞 讞讻诪讬诐 谞讜讞讛 讛讬诪谞讜 讚讗诐 讻谉 诇讗 讛讜讛 讗诪专 讜诪驻住讚讜 诇讬 讚诪砖诪注 讚讛驻住讚 诪诪讜谉 讬砖 诇讜 讘讚讘专 讝讛 讗诇诪讗 专爪讜谞讜 讛讬讛 诇注讻讘诐 讗爪诇讜 讜讬砖 砖讗诪专讜 讚讗注"讙 讚讻讬 诪讛讚专 专讜讞 讞讻诪讬诐 谞讜讞讛 讛讬诪谞讜 讻讬 诇讗 诪讛讚专 诇讗 拽驻讚讬' 专讘谞谉 讗诇讗 砖讗讬谉 诪讞讝讬拽讬谉 诇讜 讟讜讘讛 讜诇讬转讗 讚讘讛讛讬讗 诪转谞讬' 讚砖讘讬注讬转 拽转谞讬 住讬驻讗 讻诇 讛诪讟诇讟诇讬谉 谞拽谞讬谉 讘诪砖讬讻讛 讻诇 讛诪拽讬讬诐 讗转 讚讘专讜 专讜讞 讞讻诪讬诐 谞讜讞讛 讛讬诪谞讜 讜讛专讬 诪讬 砖讗讬谞讜 诪拽讬讬诐 讗转 讚讘专讜 讗讬谉 专讜讞 讞讻诪讬诐 谞讜讞讛 讛讬诪谞讜 讜讞砖讬讘 诪诪讞讜住专讬 讗诪谞讛 诪讻诇诇 讛谉 讗转讛 砖讜诪注 诇讗讜 砖讻诇 诪拽讜诐 砖讗诪专讜 讘注讜砖讛 专讜讞 讞讻诪讬诐 谞讜讞讛 讛讬诪谞讜 讻砖讗讬谉 注讜砖讛 讗讬谉 专讜讞 讞讻诪讬诐 谞讜讞讛 讛诪谞讜 讜专"转 讝"诇 转讬' 砖诇讗 讗诪专讜 专讜讞 讞讻诪讬' 谞讜讞讛 讛讬诪谞讜 讗诇讗 讘诇讜讛 讚讜拽讗 砖讙诪诇讜 讗讘讬讜 砖诇 讝讛 讞住讚 砖讛诇讜讛 诇讜 讜讗讬谞讜 讘讚讬谉 砖讬砖诇诐 诇讜 专注讛 转讞转 讟讜讘讛 讗讘诇 讘驻拽讚讜谉 讗诐 专爪讛 讗讬谞讜 诪讞讝讬专 讜诇讗 谞讛讬专讗 讚讻讬讜谉 讚讘诪诇讜讛 讚诇讬讻讗 讗诇讗 砖注讘讜讚讗 讬砖 诇讜 诇讛讞讝讬专 讻"砖 讘驻拽讚讜谉 砖讛讜讗 讘注讬谉 讜讗讬谉 砖诇讬讞讜转 讬讚 讘讜 砖专讗讜讬 诇讛讞讝讬专讜 讜讬砖 砖驻讬专砖讜 讚专讘 诪讗专讬 讘谉 注讻讜"诐 讛讘讗 注诇 讘转 讬砖专讗诇 讛讜讛 讚拽讬"诇 讛讜诇讚 讻砖专 讜讬砖专讗诇 讙诪讜专 讛讜讗 诪注讬拽专讜 讜讗讬谞讜 专讗讜讬 诇讬专砖 讗转 讛注讻讜"诐 砖讗讬谞讜 讗讘讬讜 讻诇诇 讜诪转谞讬转讗 讚讛讻讗 讘注讻讜"诐 讛讘讗 注诇 讛讻讜转讬转 讜诇讚讬讚讬 诪住转讘专讗 诇驻讬 砖讬讟转 专砖"讬 讝"诇 讚爪讜专讘讗 诪专讘谞谉 讚讚讞讬拽 诇讬讛 砖注转讗 砖讗谞讬:



讜讛谞讻讜谉 诇驻专砖 讚讻讬 讛讜讬讗 讛讜专转讜 讜诇讬讚转讜 砖诇讗 讘拽讚讜砖讛 专讜讞 讞讻诪讬诐 谞讜讞讛 讛讬诪谞讜 讙讝讬专讛 砖诪讗 讬讞讝讜专 诇住讜专讜 讜诇讬讻讗 诇诪讬讞砖 讚诪砖讜诐 讛讗 讞砖讘讬' 诇讬讛 讻讬砖专讗诇 讙诪讜专 讚讻"注 讬讚注讬 讚讘谉 注讻讜"诐 讛讜讗 讻讬讜谉 讚讗祝 诇讬讚转讜 砖诇讗 讘拽讚讜砖' 讗讘诇 讻砖诇讬讚转讜 讘拽讚讜砖讛 讗讬谉 专讜讞 讞讻诪讬' 谞讜讞讛 讛讬诪谞讜 讚讛讗 讗讬讻讗 诇诪讬讞砖 讘讬讛 砖诪讗 讬讞讝讜专 诇住讜专讜 讜讗诐 讛讜讗 诪讞讝讬专 诇讜 讗转讜 诇诪讟注讬 讘讬' 砖讛讜讗 诪转讬讞住 讗讞专讬讜 讜讗讬谉 拽讚讜砖讬谉 转讜驻住讬谉 诇讜 讘讗砖转 讗讘讬讜 讜讗注"讙 讚诇讛讗讬 驻讬专讜砖讗 讗转讬 驻讬专讜拽讗 讚转诇诪讜讚讗 注诇 讗讞专讜谉 专讗砖讜谉 讜注诇 专讗砖讜谉 讗讞专讜谉 诇讗 讗讬讻驻转 诇谉 讚讛讗 讗砖讻讞谉 讚讻讜讜转讗 讘转诇诪讜讚讗 讜讞讚讗 诪讬谞讬讬讛讜 讘诪住讻转 住讜讻讛 驻' 讛讬砖谉 讙讘讬 讛讬砖谉 讘转驻讬诇讬谉 讜讻讬 转讬诪讗 讜讛讬讻讬 诪讜拽诪讬谞谉 诪转谞讬转讗 讚拽转谞讬 讗讬谉 专讜讞 讞讻诪讬诐 谞讜讞讛 讛讬诪谞讜 讻砖诇讬讚转讜 讘拽讚讜砖讛 讚讛讗 拽转谞讬 谞转讙讬讬专讜 讘谞讬讜 注诪讜 讜诪讚谞转讙讬讬专讜 讘谞讬讜 注诪讜 讗诇诪讗 诇讬讚转讜 砖诇讗 讘拽讚讜砖讛 讛讗 诇讬转讗 讚讛讗 讘讗讬讚讱 诪转谞讬转讗 谞诪讬 拽转谞讬 讘谞讬讜 注诪讬 讜住讜祝 住讜祝 讘讞讚讗 诪讬谞讬讬讛讜 讗讬转 诇谉 诇诪讬诪专 讚讘谞讬讜 诇讗讜 讚讜拽讗 讜讻讬讜谉 讚讻谉 讛讗 注讚讬祝 讟驻讬 诇拽讬讜诪讬 诪转谞讬' 讻驻砖讟讬讛 讚讘谞讬讜 注诪讜 讚讜拽讗 注"诪 讚诇讬讚转讜 砖诇讗 讘拽讚讜砖讛 讜诇诪讬诪专 讚讘谞讬讜 注诪讜 讚讘专讬讬转讗 诇讗讜 讚讜拽讗 讚讛讗 诇讬讚转讜 讘拽讚讜砖讛 讜讝讛 诪讘讜讗专:





讛诪讗讬专讬

讻讘专 讘讬讗专谞讜 讘注讘讚 注讘专讬 砖注讜讘讚 讗转 讛讘谉 讗讘诇 讗诐 诇讗 讛谞讬讞 讛讗讚讜谉 讘谉 讗讬谞讜 注讜讘讚 诇讗 讗转 讛讘转 讜诇讗 讗转 讛讗讞 讜讻诇 砖讻谉 砖讗专 讬讜专砖讬诐 讜讛谞专爪注 讜讛谞诪讻专 诇讙讜讬 讗讜 诇讙专 讜讗诪讛 讛注讘专讬讛 讗讬谞谉 注讜讘讚讬谉 讗驻讬诇讜 讗转 讛讘谉:



讜讛讘谉 拽诐 转讞转 讗讘讬讜 诇讬注讜讚 专"诇 砖讗诐 专爪讛 讛讗讚讜谉 诇讬注讚 讗诪讛 讛注讘专讬讛 诇注爪诪讜 诪讬注讚讛 讜讗讬谉 爪专讬讱 诇拽讬讚讜砖讬谉 讗讞专讬诐 讗诇讗 砖讗讜诪专 诇讛 讗驻讬诇讜 讘住讜祝 砖砖 讛专讬 讗转 诪拽讚砖转 诇讬 讘讻住祝 砖拽讘诇 讗讘讬讱 讘讚诪讬讱 讜讗诐 专爪讛 诇讬注讚讛 诇讘谞讜 讗祝 讛讜讗 讗讬谞讜 爪专讬讱 诇拽讬讚讜砖讬谉 讗讞专讬诐 讗诇讗 讗讜诪专 诇讛 讛讗讘 讛专讬 讗转 诪拽讚砖转 诇讘谞讬 讘讻住祝 砖拽讘诇 讗讘讬讱 讘讚诪讬讱 讗讘诇 讗讞专 讗讬谞讜 诪讬注讚 讗驻讬诇讜 讗讞讬讜 砖诇 讗讚讜谉 讗诇讗 讗诐 谞转驻讬讬住 注诐 讗讘讬讛 讘讻讱 诇拽讚砖讛 诪转讞诇讛:



讜讻谉 拽诐 讛讘谉 转讞转 讗讘讬讜 诇砖讚讛 讗讞讝讛 讜诇讗 讛讗讞 讻讬爪讚 讛诪拽讚讬砖 砖讚讛 讗讞讝讛 讬讻讜诇 讛诪拽讚讬砖 诇驻讚讜转讛 诇讞砖讘讜谉 讝专注 讞讜诪专 砖注讜专讬诐 讘讞诪砖讬诐 砖拽诇 讻住祝 讜讛讚诪讬诐 谞讜驻诇讬诐 诇讘讚拽 讛讘讬转 讛讙讬注 讛讬讜讘诇 讜诇讗 讙讗诇讛 讛讻讛谞讬诐 谞讜转谞讬诐 讚诪讬讛 诇讘讚拽 讛讘讬转 砖诇讗 诇讛讬讜转 讛拽讚砖 讬讜爪讗 讘诇讗 驻讚讬讜谉 讜讛砖讚讛 诪转讞诇拽转 诇讛诐 诪讻专讛 讛讙讝讘专 诇讗讞专 讛讘注诇讬诐 驻讜讚讬谉 诪讬讚 讛诇讜拽讞 讻诪讬讚 讛讙讝讘专 讜讗诐 讛讙讬注 讛讬讜讘诇 讜诇讗 驻讚讗讛 讬讜爪讗讛 诇讻讛谞讬诐 讜讗讬谉 爪专讬讻讬谉 诇讬转谉 讘讛 讚诪讬诐 砖讻讘专 谞驻讚讬转 讜讗驻讬诇讜 讙讗诇讜讛 讗讞讬讜 砖诇 诪拽讚砖 讗讜 讗讞讚 诪拽专讜讘讬讜 讛讚讬谉 讘讛 讻谉 讜讗驻讬诇讜 讘转讜 砖讻讱 诇诪讚谞讜讛 讘注专讻讬谉 讛讜讗讬诇 讜诇注谞讬谉 谞讞诇讛 讻讗讞专 讚诪讬 讗祝 诇注谞讬谉 砖讚讛 讗讞讝讛 讻谉 讜讻谉 讘注讘讚 注讘专讬 讻诪讜 砖讻转讘谞讜 讗注"驻 砖讬砖 诪驻拽驻拽讬谉 讘讛 讗讘诇 讗诐 讙讗诇讛 讘谞讜 砖诇 诪拽讚讬砖 讞讜讝专转 诇讗讘讬讜 讘讬讜讘诇 讜诪诇砖讜谉 讙讚讜诇讬 讛专讘谞讬诐 讗讬驻砖专 砖讬专讗讛 诇讱 砖转讻祝 砖诪讻专讛 讛讙讝讘专 诇讗讞专 讛讜驻拽注讛 讝讻讜转 讛讘注诇讬诐 注讚 砖讗讬谉 讘讬讚诐 注讜讚 诇讙讗诇讛 讜讗讬谉 讝讛 讻诇讜诐:



诇注谞讬谉 讘讬讗讜专 讛住讜讙讬讗 爪专讬讱 砖转讚注 讚专讱 讛拽讚诪讛 砖讬砖 讚讘专讬诐 砖诪爪讬谞讜 讘讛诐 讘转讜专讛 砖讛讘谉 拽讜讚诐 讘讛 诇讗讞 诇讙诪专讬 砖讗讬谉 诇讗讞 讘讛 砖讜诐 讝讻讜转 讗祝 讘诪拽讜诐 砖讗讬谉 讘谉 讜讛讜讗 讛讬讬注讜讚 讜讬砖 讚讘专 砖诪爪讬谞讜 讘讜 讝讻讜转 诇讗讞 讜诇讗 诇讘谉 讻诇诇 讜讛讜讗 讛讬讘讜诐 讜谞诪爪讗讜 讛讘谉 讜讛讗讞 砖讜讬诐 讘诪讚专讙讜转 砖诇 讝讛 注诇 讝讛 讗诇讗 砖诪讚专讙转 讛讘谉 讙讚讜诇讛 讬讜转专 砖讝讻讜转讜 诪转驻砖讟 讗祝 讘诪拽讜诐 砖讬砖 讗讞 讜讝讻讜转 讛讗讞 讗讬谞讜 诪转驻砖讟 讗诇讗 讘诪拽讜诐 砖讗讬谉 讘谉 讜讬砖 讚讘专讬诐 砖诇讗 讘讬讗专讛 讛转讜专讛 讘讛讚讬讗 讘讝讻讜转诐 讗诐 诇讘谉 讗诐 诇讗讞 讻讙讜谉 砖讚讛 讗讞讝讛 讜注讘讚 注讘专讬 讜讗谞讜 诪讝讻讬诐 讘讛诐 讗转 讛讘谉 讻诪讜 砖讘讬讗专谞讜 讛讜讗讬诇 讜诪爪讬谞讜 诪讚专讙转 讝讻讜转讜 讙讚讜诇讛 讬讜转专 讜讗祝 诇注谞讬谉 谞讞诇讛 讛讘谉 砖诪转 讜讛谞讬讞 讝专注 讜讬砖 诇讜 讗讘 讗讬谉 住驻拽 砖讝专注讜 拽讜讚诐 讜讗驻讬诇讜 讘转 拽讜讚诪转 诇讗讘 讗讘诇 讗诐 讗讬谉 诇讜 讝专注 讜诪谞讬讞 讗讞 讜讗讘 砖讛讬讛 诇谞讜 诇住驻拽 讘讻讱 讗注驻"讻 讛讗讘 拽讜讚诐 讻讱 诇诪讚谞讜 讘诪拽专讗讜转 砖讘住讚专 谞讞诇讛 砖讗专讜 讝讛 讛讗讘 讜讗注"驻 砖诇讗 谞讻转讘 讘转讜专讛 讜谞转转诐 讗转 谞讞诇转讜 诇砖讗专讜 注讚 住讜祝 讻诇 讛讬讜专砖讬诐 专"诇 砖讗讬谉 诇讜 讘谉 讜诇讗 讘转 讜诇讗 讗讞 讜诇讗 讗讞讬 讛讗讘 诇讗 谞讻转讘讜 讻住讚专 讜讛讬讛 诇讜 诇讻转讜讘 讜讗诐 讗讬谉 诇讜 讘转 讜谞转转诐 讗转 谞讞诇转讜 诇砖讗专讜 专"诇 诇讗讘讬讜 讜砖诪讗 转讗诪专 讛讜讗讬诇 讜讛诪拽专讗讜转 爪专讬讻讬诐 诇讬砖讘诐 讛注诪讚 讛讗讘 诇讬专砖 讗驻讬诇讜 讘诪拽讜诐 讘谉 讻诇讜诪专 讗讬砖 讻讬 讬诪讜转 讜砖讗专 讗讬谉 诇讜 讜谞转转诐 讗转 谞讞诇转讜 诇讘谞讜 讜诪讛 注谞讬谉 诇专讘讜转 讗转 讛讘谉 诇注砖讜转讜 拽专讜讘 讘诪拽讜诐 讗讘 讜诇诪注讟 讗转 讛讗讞 砖诇讗 诇注砖讜转讜 拽专讜讘 讘诪拽讜诐 讗讘 讜讗诐 诪驻谞讬 砖讛讘谉 讬讜专砖 拽讜讚诐 诇讗讞 讛专讬 诪讻诇 诪拽讜诐 讗讞 讬讜专砖 讘诪拽讜诐 砖讗讬谉 讘谉 讜讗诐 讻谉 讻砖讗讬谉 讘谉 诪讬讛讗 讬讛讗 拽讜讚诐 诇讗讘 讝讜 讛讬讗 砖讘讬讗专谞讜 砖讻诇 砖诇讗 谞转讘专专 讛讝讻讜转 诇诪讬 诪讝讻讬谉 讗转 讛讘谉 讜诇诪讚转 砖讻诇 砖讗谞讜 诪讝讻讬谉 讗转 讛讘谉 讗讬谞讜 讗诇讗 诪诪讛 砖诪讚专讙转讜 讙讚讜诇讛 讻诪讜 砖讘讬讗专谞讜 讜讛讜讗 砖讗诪专讜 讻诇讜诐 讬砖 讬讘讜诐 讗诇讗 讘诪拽讜诐 砖讗讬谉 讘谉 讜讻讜' 讜诇讗 诪讟注诐 砖诪爪讬谞讜 讘讘谉 诪讚专讙讜转 讛专讘讛 诪讘讗讞 讻讙讜谉 砖讚讛 讗讞讝讛 讜谞讞诇讛 砖讗祝 讗诇讜 诪讟注诐 讝讛 讝讻讬谞讜 讘讛诐 讗转 讛讘谉 砖讗祝 讛谞讞诇讛 诇讗 诪爪讬谞讜 讛讘谉 拽专讜讘 诇讬专砖 讘诪拽讜诐 讗讘 讬讜转专 诪谉 讛讗讞 讗诇讗 砖讗谞讜 诪讝讻讬谉 诇讜 诪讚讬谉 砖诪讚专讙转 讛讗讞 讗讬谞讛 讗诇讗 砖诇讗 讘诪拽讜诐 讘谉 讗讘诇 讘驻讬专讜砖 诇讗 诪爪讬谞讜 诇讘谉 讗诇讗 讬讬注讜讚 讜讻谞讙讚讜 诪爪讬谞讜 讘讗讞 讬讘讜诐 讜谞诪爪讗讜 讗讞转 讗诇 讗讞转 讗诇讗 砖讗讜转讛 砖诇 讘谉 讙讚讜诇讛 讻诪讜 砖讛讝讻专谞讜:



讛讙讜讬 讗注"驻 砖讛讜讗 诪注讜讘讚讬 讛讗诇讬诇讬诐 讜诪谉 讛讗诪讜谞讜转 讛拽讚讜诪讜转 砖诇讗 讛讬讜 讙讚讜专讜转 讘讚专讻讬 讛讚转讜转 讛专讬 讛讜讗 讘讻诇诇 讬专讜砖讛 砖诇 转讜专讛 讜讬讜专砖 讗转 讗讘讬讜 讜砖讗专 诪讜专讬砖讬讜 讜讗讬谉 讗讜诪专讬谉 砖讬讛讗 讻诇 讛诪讞讝讬拽 讘讛谉 讝讜讻讛 讘讛谉 讗诇讗 讻诇 讛诪讞讝讬拽 讘讛谉 爪专讬讱 诇讛讞讝讬专 讜讻诇 砖讛讜讗 诪注讻讘 讛专讬 讛讜讗 讙讝诇 讘讬讚讜 讜讛专讬 讙讝讬诇讜 讗住讜专 讻诪讜 砖讛转讘讗专 讘讘讘讗 拽诪讗 讜讗祝 讗谞讜 讗诐 讘讗 诇驻谞讬谞讜 诇讚讬谉 诪讜爪讬讗讬谉 诪讬讚 讛诪讞讝讬拽 讜谞讜转谞讬谉 诇讜 讜讛讜讗 砖讛讜爪专讻谞讜 讘注讘讚 注讘专讬 讛谞诪讻专 诇讙讜讬 砖诇讗 诇注讘讜讚 讗转 讛讘谉 诪讚讻转讬讘 讜讞砖讘 注诐 拽讜谞讛讜 讜诇讗 注诐 讬讜专砖讬 拽讜谞讛讜 讗诇诪讗 砖讬砖 诇讜 讬讜专砖 讜讻谉 讻转讜讘 讻讬 诇讘谞讬 诇讜讟 谞转转讬 讗转 注专 讬专砖讛 讜讻谉 讛讚讬谉 讘讬砖专讗诇 砖谞砖转诪讚:



谞转讙讬讬专 讛讙讜讬 讜注讚讬谉 讗讘讬讜 讙讜讬 讜诪转 讗讘讬讜 讗讬谉 讙专 讝讛 砖讛讜讗 讘谞讜 讬讜专砖讜 诪谉 讛转讜专讛 砖讛专讬 讗讬谉 诇讜 拽讜专讘讛 讻诇诇 注诐 讛讗讘 砖讛讙专 砖谞转讙讬讬专 讛专讬 讛讜讗 讻拽讟谉 砖谞讜诇讚 讜诪讜转专 诪谉 讛转讜专讛 诇讬砖讗 讗祝 讗讞讜转讜 讘讬谉 砖诇 砖讗专 讗诐 讘讬谉 砖诇 砖讗专 讗讘 讗诇讗 砖讞讻诪讬诐 讗住专讜讛讜 讘砖讗专 讗诐 讛讜讗讬诇 讜讻砖讛讬讛 讙讜讬 讛讬讛 讗住讜专 讘讛 讻讚讬 砖诇讗 讬讗诪专讜 讘讗谞讜 诪拽讚砖讛 讞诪讜专讛 诇拽诇讛 讜诪注转讛 讻诇 砖驻拽注讛 拽讜专讘讛 驻拽注讛 讬专砖讛 讜诪讻诇 诪拽讜诐 讞讻诪讬诐 转拽谞讜 诇讜 讬专砖讛 砖诪讗 讬转谉 注讬谞讬讜 讘讗讜转讛 讬专讜砖讛 讜讬讞讝讜专 诇住讜专讜 砖讛专讬 讗诐 讬讞讝讜专 诇住讜专讜 讬讞讝讜专 诇讚讬谞讜 讜讬讜专砖 讜诪讚讘专讬 住讜驻专讬诐 诪注诪讬讚讬谉 讗讜转讜 讘讬专讜砖转讜 讜讻讜驻讬谉 讗转 讛诪讜讞讝拽 诇讬转谉 诇讜 讜讗注"驻 砖讛讬讛 诇谞讜 诇讜诪专 砖诇讗 诇讛讬讜转 住驻拽 砖诪讗 讬讞讝讜专 诪讜爪讬讗 诪讬讚 讜讚讗讬 诪讜讞讝拽 诪讚转 讞讻诪讬诐 讻讱 讛讬讗 讜讘讻诪讛 诪拽讜诪讜转 讛驻拽讬注讜 讗转 谞讻住讬 诪讬 砖讝讻讛 讘讛诐 诪谉 讛转讜专讛 诪讻讞 转拽谞讜转讬讛诐 讜砖诪讗 转讗诪专 讜讛专讬 讗诐 讬讞讝讜专 诇住讜专讜 讗讬谉 讚讬谞讜 讻讙讜讬 讗诇讗 讻讬砖专讗诇 诪砖讜诪讚 讜讻诪讜 砖讗诪专讜 讗讬 拽讚讬砖 拽讚讜砖讬讜 拽讚讜砖讬 讜讗诐 讻谉 讛专讬 诇讗 讞讝专讛 讛拽讜专讘讛 诪讻诇 诪拽讜诐 诪讝讚拽拽 讛讜讗 注诐 讗讞讬讜 讘注专讻讗讜转 砖诇讛诐 讜讬讬专砖 讘讚讬谞讬讛诐 讜诪转讜讱 讞砖砖讗 讝讜 注讜砖讬谉 讗讜转讜 讻讬讜专砖 讙诪讜专 讗祝 诇讛讜爪讬讗 诪讬讚 讬砖专讗诇 讛诪讜讞讝拽 讗注"驻 砖讗诐 讞讝专 诇住讜专讜 讗讬谉 诪讜爪讬讗讬谉 诪讬讚 讛诪讜讞讝拽:



诪注转讛 讙专 讜讙讜讬 砖讬专砖讜 讗转 讗讘讬讛诐 讙讜讬 讬讻讜诇 讛讙专 诇讜诪专 诇讙讜讬 讟讜诇 讗转讛 注"讝 讜讗谞讬 诪注讜转 讗转讛 讬讬谉 谞住讱 讜讗谞讬 驻讬专讜转 砖讛专讬 诇讗 讝讻讛 讛讙专 讘讬专砖转 注"讝 讜讬讬谉 谞住讱 诪谉 讛讚讬谉 注讚 砖转讗诪专 砖讻砖讛讜讗 诇讜拽讞 讘诪拽讜诪诐 诪注讜转 讜驻讬专讜转 讞诇讜驻讬 注"讝 讜讬讬谉 谞住讱 拽讗 砖拽讬诇 讜诪讻诇 诪拽讜诐 讗诐 讘讗讜 讛注"讝 讜讬讬谉 谞住讱 诪爪讚 讞诇拽讜 诇专砖讜转讜 讛专讬 讝讻讛 讜谞注砖讜 砖诇讜 讜讗住讜专 讗讞专 讻谉 诇讜诪专 诇讗讞讬讜 讛讞诇祝 诇讬 讜砖诪讗 转讗诪专 砖诪讗 讝讛 砖讛讜转专 诇讜诪专 讟讜诇 注"讝 诪驻谞讬 砖讬砖 讘专讬专讛 讜讛讜讘专专 讛讚讘专 讗讞专 砖讞诇拽 讛诪注讜转 讜讛驻讬专讜转 讛讬讜 砖诇讜 讗讬谉 讝讛 讻诇讜诐 砖讛专讬 讗诪专讜 砖讗诐 谞砖转转驻讜 讘注讜讚谉 讙讜讬诐 讜谞转讙讬讬专 讗讞讚 诪讛诐 讗住讜专 诇讜诪专 讟讜诇 讗转讛 讜讻讜' 诪驻谞讬 砖讻讘专 讝讜讻讛 讛讜讗 诪谉 讛讚讬谉 讘讞爪讬讬谉 讜谞诪爪讗 谞讜讟诇 讞诇讜驻谉 讗诇诪讗 讗讬谉 讘专讬专讛 讜讻谉 讛讚讬谉 砖讻诇 讘讚讗讜专讬转讗 讗讬谉 讘专讬专讛 讗诇讗 砖诇讗 讛讜转专 讘转讞诇讛 讗诇讗 诪爪讚 砖讗讬谉 砖诐 讬专砖讛 诪谉 讛转讜专讛 讜诪讻诇 诪拽讜诐 讬砖 诪讬 砖讻转讘 砖讝讛 砖讗诪专讜 讘谞砖转转驻讜 讗住讜专 讜砖讗讬谉 讘专讬专讛 讚讜拽讗 讻砖讞诇拽讜 诪讬谉 讗讞讚 讻谞讙讚 诪讬谉 讗讞专 砖讗讬谞讜 讚讜诪讛 诇讜 讻讙讜谉 注"讝 讜诪注讜转 讜讬讬谉 谞住讱 讜驻讬专讜转 讗讘诇 讻诇 砖讘讗讜 诇讞诇讜拽 诪讬谉 讗讞讚 讻讙讜谉 驻讬专讜转 砖诇 注专诇讛 讗讜 砖诇 讻诇讗讬 讛讻专诐 讗讜 砖讗专 讗讬住讜专讬 讛谞讗讛 注诐 驻讬专讜转 砖诪讗讜转讜 讛诪讬谉 讜讚讗讬 讬砖 讘专讬专讛 讜诪讜转专 讗祝 讘谞砖转转驻讜 讜讛讜讗 砖讗诪专讜 讞讘专 讜注诐 讛讗专抓 砖讬专砖讜 讗转 讗讘讬讛诐 注诐 讛讗专抓 讜讛谞讬讞 驻讬专讜转 诪注讜砖专讬谉 讜砖讗讬谞谉 诪注讜砖专讬谉 讬讻讜诇 讞讘专 诇讜诪专 讟讜诇 讗转讛 驻讬专讜转 砖讘诪拽讜诐 驻诇讜谞讬 讜讗谞讬 驻讬专讜转 砖讘诪拽讜诐 驻诇讜谞讬 讜讚注转讜 砖诇 讞讘专 诇诪注讜砖专讬谉 讜讗讬谉 讞讜砖砖讬谉 诇诇驻谞讬 注讜专 讗讘诇 诇讗 讬讗诪专 诇讜 讟讜诇 讗转讛 讞讟讬诐 讜讗谞讬 砖注讜专讬诐 讜讛诐 诪驻专砖讬诐 讗转 讝讜 诪讟注诐 讘专讬专讛 讜讻诇 砖讛讜讗 诪讬谉 讗讞讚 讬砖 讘专讬专讛 诇讚注转诐 讗祝 讘讗讬住讜专 转讜专讛 讜讗讬谉 讝讛 讻诇讜诐 砖讘讝讛 讗驻讬诇讜 讗诪专 诇讜 讟讜诇 讞讟讬诐 讜讗谞讬 砖注讜专讬诐 讗讬谉 讝讛 讗诇讗 讻诪讜讻专 讟讘诇 讜诪讻讬专转 讟讘诇 讗讬谞讛 讗诇讗 诪讚专讘谞谉 讜讗讬 诪砖讜诐 诇驻谞讬 注讜专 讛专讬 专讜讘 注诪讬 讛讗专抓 诪注砖专讬谉 讗诇讗 砖讛诐 讛讘讬讗讜 专讗讬讛 诪诪讛 砖讗诪专讜 讘讘转专讗 驻专拽 讘讬转 讻讜专 讘讗讞讬诐 砖讞诇拽讜 讜讘讗 讘注诇 讞讜讘 讜谞讟诇 讞诇拽讜 砖诇 讗讞讚 诪讛谉 讘讟诇讛 诪讞诇拽转 讚讗讞讬诐 砖讞诇拽讜 讬讜专砖讬诐 讛诐 讜诪讟注诐 讘专讬专讛 讜诪砖讜转驻讬谉 砖谞讚专讜 讛谞讗讛 讝讛 诪讝讛 砖专' 讗诇讬注讝专 讘谉 讬注拽讘 诪转讬专谉 诇讬讻谞住 诪讟注诐 讝讛 谞讻谞住 诇转讜讱 砖诇讜 讜讝讛 谞讻谞住 诇转讜讱 砖诇讜 讜诪讟注诐 讬砖 讘专讬专讛 讜注讜讚 砖讗诐 转讗诪专 讗讬谉 讘专讬专讛 讛讜讗讬诇 讜讗讞讬谉 砖讞诇拽讜 诇拽讜讞讜转 讛谉 讜诪讞讝讬专讬谉 讝讛 诇讝讛 讘讬讜讘诇 讻讬讜谉 砖爪专讬讻讬谉 诇讛讞讝讬专 讗讬谉 诇讛诐 讗诇讗 拽谞讬谉 驻讬专讜转 讜讗讬谉 讘专讜专讬诐 讗诇讗 讘讬专讜砖转 讞讚 讘专 讞讚 讻诪讜 砖谞讝讻专 讘专讘讬注讬 砖诇 讙讬讟讬谉 讜专讗讬讜转 讗诇讜 讻诇诐 讗讬谉 讘讛诐 讛讻专讞 讻诪讜 砖讬转讘讗专 讘讻诇 讗讞转 诪讛谉 讘诪拽讜诪讛 讜讜讚讗讬 讻诇 讘讚讗讜专讬讬转讗 讗讬谉 讘专讬专讛 讜诇讞讜诪专讗 讜讻诇 谞砖转转驻讜 讗住讜专 讗祝 讘诪讬谉 讗讞讚:

诪注转讛 诪讬 砖诇讜讛 诪注讜转 诪谉 讛讙专 砖谞转讙讬讬专讜 讘谞讬讜 注诪讜 讗讬谞讜 爪专讬讱 诇讛讞讝讬专 讜讗诐 讛讞讝讬专 讗讬谉 专讜讞 讞讻诪讬诐 谞讜讞讛 讛讬诪谞讜 讻诇讜诪专 砖讗讬谉 讛讚讘专 诪讜讞讝拽 诇讜 讗驻讬诇讜 讘诪讚转 讞住讬讚讜转 讜讬砖 讗讜诪专讬诐 砖讗祝 讛讜讗 注讜砖讛 讻谞讙讚 专讜讞 讞讻诪讬诐 注诇 砖讙讜讝诇 讗转 讬讜专砖讬讜 讘讞谞诐 讜讻注讬谉 诪讛 砖讗诪专讜 讛讻讜转讘 谞讻住讬讜 诇讗讞专讬诐 讜讛谞讬讞 讗转 讘谞讬谉 诪讛 砖注砖讛 注砖讜讬 讗诇讗 砖讗讬谉 专讜讞 讞讻诪讬诐 谞讜讞讛 讛讬诪谞讜 讜诪讻诇 诪拽讜诐 讘讙诪专讗 讛拽砖讜 注诇 讝讜 诪诪讛 砖讗诪专讜 注诇 讝讜 讘诪拽讜诐 讗讞专 专讜讞 讞讻诪讬诐 谞讜讞讛 讛讬诪谞讜 讜转讬专爪讜 诇讗 拽砖讬讗 讻讗谉 砖讛讜专转讜 讜诇讬讚转讜 砖诇讗 讘拽讚砖讛 讻讗谉 砖讛讜专转讜 砖诇讗 讘拽讚砖讛 讜诇讬讚转讜 讘拽讚砖讛 讻讱 讗谞讜 讙讜专住讬谉 讜驻讬专讜砖 讛讚讘专讬诐 砖讻诇 砖讛讜专转讜 讜诇讬讚转讜 砖诇讗 讘拽讚砖讛 讗讬谉 讻讗谉 讗祝 谞讞转 专讜讞 讞讻诪讬诐 讗讘诇 讻砖讛讜专转讜 砖诇讗 讘拽讚砖讛 讜诇讬讚转讜 讘拽讚砖讛 讻讙讜谉 砖谞转注讘专讛 讘讙讬讜转 讜谞转讙讬讬专讜 拽讜讚诐 砖转诇讚 专讜讞 讞讻诪讬诐 谞讜讞讛 讛讬诪谞讜 讜诪讻诇 诪拽讜诐 讗诐 讗驻讬诇讜 讛讜专转讜 讘拽讚砖讛 讬砖专讗诇 讙诪讜专 讛讜讗 讜讬讜专砖讜 诪谉 讛讚讬谉 讜诪讻诇 诪拽讜诐 讬砖 诪拽砖讬诐 注诇讬讛 诪诪注砖讛 讛谞讝讻专 讘转砖讬注讬 砖诇 讘转专讗 讘讗讬住讜专 讙讬讜专讗 讚讛讜讜 诇讬讛 转专讬住专 讗诇驻讬 讝讜讝讬 讘讬 专讘讗 讜专讘 诪专讬 讘专讬讛 讛讜专转讜 砖诇讗 讘拽讚砖讛 讜诇讬讚转讜 讘拽讚砖讛 讛讜讛 讞诇砖 讗讬住讜专 讘注讗 诇讗拽谞讜讬讬谞讛讜 诇专讘 诪专讬 讘专讬讛 讜讗诪专 专讘讗 讛讬讻讬 诇讬拽谞讬谞讛讜 讗讬住讜专 诇讛谞讬 讝讜讝讬 诇专讘 诪专讬 讘专讬讛 砖讛讬讛 诪讞砖讘 讘注爪诪讜 砖诇讗 讛讬讛 讬讻讜诇 诇讛拽谞讜转诐 讜砖讬砖讗专讜 诇讜 讗讬 讘讞诇驻讬谉 讗讬谉 诪讟讘注 谞注砖讛 讞诇驻讬谉 讗讬 讘诪砖讬讻讛 诇讬转谞讛讜 讙讘讬讛 讘讬专讜砖讛 诇讗讜 讘专 讬专讜砖讛 讛讜讗 讗讬 讘诪转谞转 砖讻讬讘 诪专注 诪转谞转 砖讻讬讘 诪专注 讻讬专讜砖讛 砖讜讬讜讛 专讘谞谉 讜讻诇 砖讗讬谞讜 讘讬专砖讛 讗讬谞讜 讘诪转谞讛 讗讬 讘诪注诪讚 砖诇砖转谉 讗讬 砖诇讞 诇讬 诇讗 讗讝讬诇谞讗 讗讬 讗讙讘 拽专拽注 讗讬谉 诇讜 拽专拽注 讜讛注诇讜 砖诐 讚诇拽谞讬谞讛讜 谞讬讛诇讬讛 讘讗讜讚讬转讗 专"诇 砖讬讛讗 讗讬住讜专 诪讜讚讛 砖讗讜转诐 讛诪注讜转 砖诇 专讘 诪专讬 讛诐 讜讗诪专讜 砖诐 谞驻拽 讗讜讚讬转讗 诪讘讬 讗讬住讜专 砖诪注 专讘讗 讜讗讬拽驻讚 讜讗诪专 讗讬谞讛讜 诪讙诪专讜 讟注谞转讗 诇讗讬谞砖讬 讜诪驻住讚讜 诇讬 讜讛讬讗讱 讗驻砖专 砖讬讛讗 讚注转 专讘讗 诇注讘讜专 讚讘专 砖讬砖 讘讞讝专转讜 谞讞转 专讜讞 诇讞讻诪讬诐 讜驻讬专砖讜 专讘谞讬 爪专驻转 砖诇讗 讗诪专讜 专讜讞 讞讻诪讬诐 谞讜讞讛 讛讬诪谞讜 讗诇讗 讘讛诇讜讗讛 砖注砖讛 诇讜 讞住讚 讜专讗讜讬 诇讜 诇注砖讜转 讘讜 诇驻谞讬诐 诪砖讜专转 讛讚讬谉 讗讘诇 讝讜 砖诇 讗讬住讜专 驻拽讚讜谉 讛讬讛 讜讘驻拽讚讜谉 讛讜讗讬诇 讜讗讬谉 讻讗谉 讞住讚 讗讬谉 讻讗谉 谞讞转 专讜讞 诇讞讻诪讬诐 讜讬砖 诪转专爪讬诐 砖讛诇讜讗讛 讜驻拽讚讜谉 砖讜讬诐 讛诐 讜诇讗 讻注住 专讘讗 讗诇讗 注诇 砖讛砖转讚诇讜 诇讛讜爪讬讗诐 诪讬讚讜 诪谉 讛讚讬谉 诪驻谞讬 砖讛讜讗 讛讬讛 专讜爪讛 讘谞讞转 专讜讞 讞讻诪讬诐 讜讗注"驻 砖讗诪专 讜诪驻住讚讜 诇讬 驻讬专讜砖讜 诪驻住讚讜 诇讬 谞讞转 专讜讞 讞讻诪讬诐 讗讜 砖诪讗 专讘 诪专讬 讻砖讬讚注 砖诇讗 诪谉 讛讚讬谉 讛讜讗 诪讞讝讬专诐 讛讬讛 诪砖诇诐 诇讜 讙诪讜诇 注诇 讻讱 讜谞诪爪讗讜 诪驻住讬讚讬诐 诇讜 讜诪讻诇 诪拽讜诐 讙讚讜诇讬 拽讚诪讜谞谞讜 砖讘谞专讘讜谞讛 讙讜专住讬谉 讻讗谉 砖讛讜专转讜 讜诇讬讚转讜 讘拽讚砖讛 专"诇 砖讘讝讛 专讜讞 讞讻诪讬诐 谞讜讞讛 讛讬诪谞讜 讻讗谉 砖讛讜专转讜 砖诇讗 讘拽讚砖讛 讜诇讬讚转讜 讘拽讚砖讛 砖讘讝讛 讗讬谉 专讜讞 讞讻诪讬诐 谞讜讞讛 讛讬诪谞讜 讜谞诪爪讗 诪注砖讛 砖诇 讗讬住讜专 诪住讻讬诐 诇讻讱 讜讘讻诪讛 讛诇讻讜转 砖诇 讙讚讜诇讬 讛驻讜住拽讬诐 谞诪爪讗 讻谉 讗诇讗 砖讛讚讘专讬诐 诪转诪讬讛讬诐 砖讗诐 讛讜专转讜 讜诇讬讚转讜 讘拽讚砖讛 讬砖专讗诇 讙诪讜专 讛讜讗 讻讚讗讬转讗 讘讬讘诪讜转 驻专拽 谞讜砖讗讬谉 讜诪谉 讛讚讬谉 讛讜讗 讬讜专砖讜 讜注讜讚 砖讛专讬 讘诪拽讜诐 砖讛讝讻讬专讜 讻讗谉 讗讬谉 专讜讞 讞讻诪讬诐 谞讜讞讛 讛讬诪谞讜 谞专讗讛 砖讗祝 讛诇讬讚讛 砖诇讗 讘拽讚砖讛 砖讛专讬 讗诪专讜 讘讛 诪谉 讛讙专 砖谞转讙讬讬专讜 讘谞讬讜 注诪讜 讗诇诪讗 砖诇讗 讘拽讚砖讛 谞讜诇讚讜 讜诪讻诇诇谉 砖诇 讚讘专讬诐 讗转讛 砖讜诪注 砖讗诐 讛讬转讛 诇讬讚转讜 讘拽讚砖讛 专讜讞 讞讻诪讬诐 谞讜讞讛 讛讬诪谞讜 讜讬砖 讙讜专住讬谉 讻讙讬专住讗 砖诇谞讜 讗诇讗 砖诪讛驻讻讬谉 讘驻讬专讜砖讛 诇讜诪专 砖讘讛讜专转讜 讜诇讬讚转讜 砖诇讗 讘拽讚砖讛 专讜讞 讞讻诪讬诐 谞讜讞讛 讛讬诪谞讜 砖诪讗 讬讞讝讜专 诇住讜专讜 讗讘诇 讘诇讚转讜 讘拽讚砖讛 讗讬谉 讞讜砖砖讬谉 诇讻讱 讜讛讘诇 讛讜讗 讞讚讗 砖讗诐 讬讞讝讜专 诇住讜专讜 诇讗 讬讜注讬诇 讜讻诇 讞砖砖 讞讝专转 住讜专讜 砖诪讚专讱 讛拽谞讟讛 讗讬谉 讞讜砖砖讬谉 诇讛 讻诪讜 砖讻转讘谞讜 讜注讜讚 砖讛专讬 讘讝讜 砖讗诪专 讗讬谉 专讜讞 讞讻诪讬诐 谞讜讞讛 讛讬诪谞讜 讗诪专 砖谞转讙讬讬专讜 讘谞讬讜 注诪讜 讻诪讜 砖讻转讘谞讜 讜讬砖 讚讜讞拽讬诐 诇驻专砖 讛讜专转讜 讜诇讬讚转讜 讘拽讚砖讛 诪爪讚 讗诪讜 砖诪砖谞转讙讬讬专讛 讘讗 注诇讬讛 讘注诇讛 讙讜讬 讜谞转讙讬讬专 讗讞专 砖谞转注讘专讛 讜注诇 讝讜 讗诪专讜 专讜讞 讞讻诪讬诐 谞讜讞讛 讛讬诪谞讜 讗讘诇 专讘 诪专讬 讛讬转讛 讛讜专转讜 砖诇讗 讘拽讚砖讛 讗祝 诪爪讚 讛讗诐 讜讚讘专讬诐 讚讞讜拽讬诐 讛诐 讜注拽专 讛讚讘专讬诐 讻讚注转 专讗砖讜谉:



讜诪讛 砖专讗讜讬 诇讙诇讙诇 讘诪注砖讛 砖诇 讗讬住讜专 砖讛讝讻专谞讜 讜讻谉 诪转谞转 砖讻讬讘 诪专注 诪讙专 诇讬砖专讗诇 讗讜 诪讬砖专讗诇 诇讙专 讗讜 诪讙专 诇讙专 讚注诇诪讗 讻讘专 讘讬讗专谞讜 讛讻诇 讘转砖讬注讬 砖诇 讘转专讗:





转讜住驻讜转 专讗"砖

讙诪专讗 诇诪专 诇诪注讜讟讬 讻住驻讬诐 讜诇诪专 诇诪注讜讟讬 驻专讚讜转 讗讬 诇讗讜 讬拽讘 诪讻注讬谉 讛驻专讟 诇讗 讛讜讛 诪诪注讟讬' 诇讛讜 诪砖讜诐 讚讗讬转谞讛讜 拽爪转 讘讻诇诇 讘专讻讛 讚讻住驻讬诐 注讘讚讬 讘讛讜 注讬住拽讗 讜驻专讚讜转 诪砖讘讞谉 讘讙讜驻讬讬讛讜 (讜拽"拽 讚讗"讻 讻诇诇讗 拽诪讗 诇诪讛 诪讗讬 讗讛谞讬 诇谉 讻诇诇 讜驻专讟 讜讻诇诇 诇讬诪讗 驻专讟 讜讻诇诇 讜诪诪讬诇讗 诪专讘讬谞谉 讻诇 诪讬诇讬) 讜讬"住 讚讙专' 诇诪专 诇讗转讜讬讬 讻住驻讬诐 讜诇诪专 诇讗转讜讬讬 驻专讚讜转 讚讗讬 诇讗 [讻转讘] 讬拽讘 讛讜讛 诪诪注讟讬谞谉 转专讜讜讬讛讜 诪爪讗谉 讙讜专谉 讜讛讜讬 讬拽讘 讻注讬谉 诪讬注讜讟 讗讞专 诪讬注讜讟 讜讗讬谞讜 讗诇讗 诇专讘讜转 诇诪专 讻住驻讬诐 讚讜拽讗 讚讗砖讘转谉 讘注住拽讗 讜诇诪专 驻专讚讜转 讚讜拽讗 讚讗砖讘讞谉 讘讙讜驻讬讬讛讜:



砖讻谉 拽诐 转讞转 讗讘讬讜 诇讬注讚讛 讜诇砖讚讛 讗讞讜讝讛 讜讘注专讻讬' 讘专讬砖 讗讬谉 诪拽讚砖讬谉 讙讘讬 砖讚讛 讗讞讜讝讛 拽讗诪专 砖讻谉 拽诐 转讞转 讗讘讬讜 诇讬注讚讛 讜诇砖讚讛 讗讞讜讝讛 讜诇注讘讚 注讘专讬 讜转讬' 讚讛讻讗 讜讛转诐 诇讗 拽讗诪专 讜诇谞讞诇讛 讚讘谉 拽讜讚诐 诇讗讞 诇谞讞诇讛 讜讬"诇 诪砖讜诐 讚诪讛讗讬 驻讬专讻讗 讙讜驻讛 讛讜讗 讚拽讬讬诪讗 诇讬讛 诇转谞讗 讻讚讗诪专讬' 讘驻' 讬砖 谞讜讞诇讬谉 讚拽专讗讬 砖诇讗 讻住讚专谉 讻转讬讘 讜诇讗 拽讬"诇 砖讬拽讚讬诐 讘谉 诇讗讞 讗诇讗 诪讛讗讬 驻讬专讻讗 讜讗"转 讜讛讗 讞砖讬讘 砖讚讛 讗讞讜讝讛 讛讻讗 讜讘注专讻讬' 注讘讚 注讘专讬 讗注"讙 讚诪讛讗讬 驻讬专讻讗 讛讜讗 讚拽讬"诇 讜讬"诇 讚诇讗 讞砖讬讘 讗诇讗 讛谞讱 讚诇讬转谞讛讜 讘讗讞 讻诇诇 讗讘诇 谞讞诇讛 讬砖 谞讞诇讛 讘讗讞 讻砖讗讬谉 讘谉 讜讘转:



讻诇讜诐 讬砖 讬讘讜诐 讗诇讗 讘诪拽讜诐 砖讗讬谉 讘谉 驻讬' 讛讬诇讻讱 注讚讬祝 讘讛讗讬 诪讬诇转讗 讘谉 诪讗讞 讻讬讜谉 讚讘谉 讚讜讞讛 讛讬讘讜诐 讜讗讬谉 诇驻专砖 讚诇讗 注讚讬祝 讘讛讗讬 诪讬诇转讗 讗诇讗 砖讜讬诐 讛诐 讘谉 讜讗讞 诇注谞讬谉 讬讘讜诐 讜讗讬讻讗 讘讘谉 转专转讬 砖讚讛 讗讞讜讝讛 讜讬注讜讚 讜讘讗讞 诇讬讻讗 讜诇讗 诪讬讚讬 讚讛讗 诇注谞讬谉 谞讞诇讛 诇讗 讬讚注讬谞谉 讚讘转 拽讜讚诐 诇讗讞 讗诇讗 诪讛讗 讚讻诇讜诐 讬砖 讬讘讜诐 讗诇讗 讘诪拽讜诐 砖讗讬谉 讘谉 讜诪讚诇注谞讬谉 讬讘讜诐 讻讬 讛讚讚讬 谞讬谞讛讜 诇注谞讬谉 谞讞诇讛 谞诪讬 讻讬 讛讚讚讬 谞讬谞讛讜 讜讗讬 讗诪专转 讚诪讛讗讬 讟注诪讗 诇讗 注讚讬驻讬 讘谉 讜讘转 诇讗讞 讗讻转讬 诪谞"诇 讚讘转 拽讜讚诪转 诇讗讞 讜讗"转 讜诪讛"讟 转讞砖讘 谞诪讬 讛讘转 诪讗讞 诇注谞讬谉 注讘讚 注讘专讬 讜讬注讘讜讚 讗转 讛讘谉 讜讗转 讛讘转 诪讚诇注谞讬谉 讬讘讜诐 讻讬 讛讚讚讬 谞讬谞讛讜 讬"诇 诪砖讜诐 讚讚专砖讬' 讜注讘讚讱 砖砖 砖谞讬诐 讜诇讗 诇讗讞专 讻诇 砖讛讜 讗讞专 讘诪拽讜诐 讘谉 讜讘转 谞诪讬 讙讘讬 讘谉 讚讗讞专 讚诪讬讗 诇注谞讬谉 谞讞诇讛 砖讛讘谉 拽讜讚诐 诇讘转 讚讻讬 讛讗讬 讙讜讜谞讗 讗诪专讬谞谉 讘注专讻讬谉 讚讗讬谉 诪拽讚砖讬谉 讙讘讬 砖讚讛 讗讞讜讝讛 讚讘转 讗讬谉 诪注诪讚转 讛砖讚讛 讗讞讬讝讛 诇讗讘讬讛 诪砖讜诐 讚讻讬 讛讬讻讬 讚诇讙讘讬 谞讞诇转 讘转 诇讙讘讬 讘谉 讻讗讞专 讚诪讬讗 诇注谞讬谉 砖讚讛 讗讞讜讝讛 谞诪讬 讻讗讞专 讚诪讬讗:



讜讗讬 住"讚 讚讗讜专讬讬' 讻讬 拽讗 砖拽讬诇 讞讬诇讜驻讬 注"讝 拽讗 砖拽讬诇 讛拽' 讛专' 砖诪讜讗诇 讗驻讬' 讛讜讬 诪讚讗讜专讬讬转讗 诪"诪 诪讜转专 诇诪"讚 讬砖 讘专讬专讛 讚诇讗讜 讞诇讜驻讬 注"讝 谞讬谞讛讜 讚讛讜讘专专 讛讚讘专 诪注讬拽专讗 讚讛讬讬谞讜 讞诇拽讜 讻讗诪专讬' 讙讘讬 讛诇讜拽讞 讬讬谉 诪讘讬谉 讛讻讜转讬诐 讜讻谉 讙讘讬 讗讞讬诐 砖讞诇拽讜 诇诪"讚 讬砖 讘专讬专讛 讬讜专砖讬诐 讛讜讜 讜诇讗 诇拽讜讞讜转 讚拽讗诪专 讛讜讘专专 讛讚讘专 砖讝讛 讛讬讛 专讗讜讬 诇讬驻讜诇 讘讞诇拽讜 讜转讬专抓 讚注"讻 讛讗讬 转谞讗 住讘专 讚讗讬谉 讘专讬专讛 讚拽转谞讬 住讬驻讗 讘讚"讗 砖讬专砖讜 讗讘诇 谞砖转转驻讜 讗住讜专 讜讗讬 讟注诪讗 诪砖讜诐 讘专讬专讛 诪讛 诇讬 讬专砖讜 诪讛 诇讬 谞砖转转驻讜:



讗诇讗 诪讚专讘谞谉 砖诪讗 讬讞讝讜专 诇住讜专讜 讜诇讬讻讗 讛砖转讗 讞诇讬驻讬 注"讝 砖讞讻诪讬诐 讛拽谞讜 诇讜 讗转 讛讛讬转专:



讙专 讬讜专砖 讗转 讛讙专 诇讗 诪讚讘专讬 转讜专讛 讜诇讗 诪讚讘专讬 住讜驻专讬诐 讜讗讬谉 砖讬讬讱 砖诪讗 讜讞讝讜专 诇住讜专讜 砖讗驻讬' 讗诐 讛讬讛 讞讜讝专 讗讬谉 讛讙讜讬 讬讜专砖 讗转 讛讙专:



讗讬谉 专讜讞 讞讻诪讬诐 谞讜讞讛 讛讬诪谞讜 驻讬专砖"讬 讗讬谉 诪讞讝讬拽讬谉 诇讜 讟讜讘讛 讜谞专' 讚讗驻讬' 拽驻讬讚讗 谞诪讬 讗讬讻讗 讻诪讜 讛诪拽讘诇 诪讛诐 讗讬谉 专讜讞 讞讻诪讬诐 谞讜讞讛 讛讬诪谞讜 讘驻' 讛讝讛讘 讜讛讬讬谞讜 讟注诪讗 讚讗讬讻讗 拽驻讬讚' 讛讻讗 诪砖讜诐 讚谞专讗讛 讚诪讟注诐 讬专讜砖讛 讛讜讗 诪讞讝讬专 诇讜 讜讗转讬 诇诪讬诪专 砖讬砖 诇讜 讞讬讬诐 讜拽讜专讘讗 讜讗转讬 诇讬讚讬 拽诇拽讜诇 砖讬讗诪专讜 砖讗讬谉 拽讬讚讜砖讬谉 转讜驻住讬谉 讘讗砖转 讗讘讬讜 [*讗讜 讗讞讬讜] [驻讬' 诇讗讞专 砖讙专砖讛 讗讞讬讜] 讜讬驻讟讜专 讗转 讗砖转 讗讞讬讜 讘讞诇讬驻讛:





转讜住驻讜转 专"讬 讛讝拽谉

注诐 拽讜谞讛讜 诪讞砖讘. 注讘专讬 讛谞诪讻专 诇注讜讘讚 讻讜讻讘讬诐 讞砖讜讘 讻讗讬诇讜 讛讜讗 讘讬讚 讛讗讚讜谉 诇讗 讗诪专讬谞谉 砖诇讗 讬爪讗 砖讟专 讛砖讞专讜专 诪讬讚 讛讗讚讜谉 讚讙讬讟讜 讜讬讚讜 讘讗讬诐 讻讗讞转 砖转讻祝 砖谞转谉 诇讜 讙讟 砖讞专讜专讜 谞注砖讛 诇讜 讬讚 诇拽讘诇 讛砖讟专 讜讗讬谉 诇讗讚讜谉 砖讜诐 讝讻讬讬讛 讘讜:





转讜住驻讜转 专讬"讚

诇诪专 诇讗讬转讜讬讬 讻住驻讬诐 讜诇诪专 诇讗讬转讜讬讬 驻专讚讜转. 讻讱 讻转讘 讘住驻专讬诐. 讗讘诇 讛诪讜专讛 讙专讬住 诇诪专 诇诪注讜讟讬 讻讜' 讚诇讗 转讬诪讗 讗砖专 讘讬专讻讱 专讬讘讜讬讬讗 讛讜讗 讜专讬讘讛 讛讻诇 讚讻讬讜谉 讚讗讬转专讘讜 讙讬讚讜诇讬 拽专拽注 讜讘注诇讬 讞讬讬诐 讻"砖 讻住驻讬'. 讜讗讬谞讜 谞专讗讛 诇讬 讚讛讗 诇讗 诪爪讬谞谉 诇专讘讜讬讬 讗诇讗 讻诇 讛讚讜诪讛 诇爪讗谉 讜讙专谉 讜讻住驻讬' 讜驻专讚讜转 诇讗 讚诪讜 诇讛讜 讜诇注讜诇诐 讬拽讘 诇讗 讗讬爪讟专讬讱. 讜讙讬专住转 讛住驻专讬诐 谞专讗讬转 诇讬 注讬拽专 讜讛讻讬 驻讬专讜砖讗 讗讬 诇讗讜 讬拽讘 讛讜讛 讘注讬' 诪讬诇转讗 讚讚诪讬讗 诇爪讗谉 讜讙专谉 诇讻住驻讬诐 讜驻专讚讜转 讚诇讗 讚诪讬 诇讛讜 诇讗 诇讛讻讬 讻转讘 讬拽讘 拽专讗 讬转讬专讗 诇专讘讜转 讗驻讬' 讚讘专 讛讚讜诪讛 诇讛诐 拽爪转 诇诪讗谉 讚讗诪专 讬爪讗讜 讻住驻讬诐 讘讗 诇专讘讜转 驻专讚讜转 砖讬砖 讘讛谉 讘专讻讛 讬讜转专 诪讻住驻讬诐 讜诇诪讗谉 讚讗诪专 讬爪讗讜 驻专讚讜转 诇专讘讜转 讻住驻讬诐 砖讬砖 讘讛谉 讘专讻讛 讬讜转专 诪驻专讚讜':



讜诪讛 专讗讬转 诇专讘讜转 讗转 讛讘谉 讜诇讛讜爪讬讗 讗转 讛讗讞. 驻讬' 砖讗讬谉 诇讜诪专 讛讟注诐 砖讛专讬 讛讘谉 讚讜讞讛 讗转 讛讗讞 诪谉 讛讬专讜砖讛 砖讗诐 讛讟注诐 讘注讘讜专 讛讬专讜砖讛 讜讛专讬 讛讗讞 讬讜专砖 讗诐 讗讬谉 讘谉 讛讻讗 谞诪讬 讬注讘讜讚 讛讗讞 讗诐 讗讬谉 讘谉 诪专讘讛 讗谞讬 讗转 讛讘谉 砖讻谉 拽诐 转讞转 讗讘讬讜 诇讬讬注讚讛 讜诇砖讚讛 讗讞讜讝讛. 驻讬' 讜讘转 诇讗 拽诪讛 诇讬讬注讚讛 讚诇讗讜 讘转 讬讬注讚讛 讛讬讗 讜诪讻诇 诪拽讜诐 讘谉 诪爪讬谞讜 砖拽诐 转讞转 讗讘讬讜 讗讘诇 讘转 诇讗 诪爪讬谞讜 讘砖讜诐 诪拽讜诐 砖拽诪讛 转讞转 讗讘讬讛. 讜讘砖讚讛 讗讞讜讝讛 讛讘谉 拽诐 转讞转 讗讘讬讜 讜诇讗 讛讘转 讻讚讗诪专讬谞谉 讘注专讻讬谉 讘驻' 讗讬谉 诪拽讚砖讬谉 讘讛' 讛拽讚讬砖讛 讜讙讗诇讛:



讜讗讬 住"讚 讚讗讜专讬讬转' 讻讬 诇讗 讘讗讜 讘专砖讜转 谞诪讬 讻讬 拽讗 砖拽讬诇 讞诇讬驻讬 注"讝 拽讗 砖拽讬诇. 驻讬专砖 讜讗讬谉 诇讜诪专 讬砖 讘专讬专' 讘砖谞讬 诪讬谞讬谉 讻讬 讗诐 讘诪讬谉 讗讞讚 讚讛讻讬 转谞谉 讘专讬砖' 讘驻' 砖砖讬 讚诪住讻' 讚诪讗讬 讞讘专 讜注诐 讛讗专抓 砖讬专砖讜 讗转 讗讘讬讛谉 注诐 讛讗专抓 讬讻讜诇 讛讜讗 诇讜诪专 诇讜 讟讜诇 讗转讛 讞讟讬' 砖讘诪拽讜诐 驻诇讜谞讬 讜讗谞讬 讞讟讬诐 砖讘诪拽讜诐 驻诇讜' 讟讜诇 讗转讛 讬讬谉 砖讘诪拽讜诐 驻诇讜' 讜讗谞讬 讬讬谉 砖讘诪拽讜诐 驻诇讜' 讗讘诇 诇讗 讬讗诪专 诇讜 讟讜诇 讗转讛 讞讟讬诐 讜讗谞讬 讗讟讜诇 砖注讜专讬诐 讟讜诇 讗转讛 讛诇讞 讜讗谞讬 讗讟讜诇 讛讬讘砖. 驻讬' 讗住讜专 诇讜 诇讞讘专 诇诪讻讜专 讛讚诪讗讬 诇注诐 讛讗专抓 注讚 砖讬注砖专谞讜 讻诪讜 砖讗住讜专 诇讜 诇诪讻讜专 讛讟讘诇 讘诇讗 诪注砖专 砖诇讗 讬讜爪讬讗 诪讬讚讜 讚讘专 砖讗讬谞讜 诪转讜拽谉 讜讻砖讞讜诇拽 注诪讜 诪讬谉 讗讞讚 讗诪专讬谞谉 讝讛讜 讞诇拽讜 讛诪讙讬注讜 讜讬砖 讘专讬专讛 讗讘诇 讻砖诪讞诇讬祝 诪讬谉 讘诪讬谉 讗讬谉 诇讜诪专 讘专讬专讛 讗诇讗 讛讜讛 诇讬讛 讻诪讞诇讬祝 讜诪讜讻专讜 诇讜 讜讛讬诇讻讱 讗住讜专 诇讛讞诇讬祝 诪讬谉 讘诪讬谉 注讚 砖讬注砖专. 讜讛讻讬 谞诪讬 讗诪专讬' 讘驻' 讘转专讗 讚讘讻讜专讜转 讚转谞谉 讛转诐 讛讗讞讬谉 讛砖讜转驻讬谉 砖讞讬讬讘讬谉 讘拽诇讘讜谉 驻讟讜专讬谉 诪诪注砖专 讘讛诪讛 讜砖讞讬讬讘讬谉 讘诪注砖专 讘讛诪讛 驻讟讜专讬谉 诪谉 讛拽诇讘讜谉 拽谞讜 诪转驻讜砖转 讛讘讬转 讞讬讬讘讬谉 讜讗诐 诇讗讜 驻讟讜专讬谉 讞诇拽讜 讜讞讝专讜 讜谞砖转转驻讜 讞讬讬讘讬谉 讘拽诇讘讜谉 讜驻讟讜专讬谉 诪诪注砖专 讘讛诪讛:



讜讗诪专讬' 讘讙诪' 讗诪专 专讘 注谞谉 诇讗 砖谞讜 讗诇讗 砖讞诇拽讜 讙讚讬讬诐 讻谞讙讚 讟诇讗讬诐 讗讘诇 讙讚讬讬诐 讻谞讙讚 讙讚讬讬诐 讗诪专讬谞谉 讝讛讜 讞诇拽讜 讛诪讙讬注讜 诪砖注讛 讛专讗砖讜谞讛. 讜专"谞 讗诪' 讗驻讬诇讜 讞诇拽讜 讙讚讬讬诐 讻谞讙讚 讙讚讬讬诐 讗讬谉 讗讜诪专讬谉 讝讜 讞诇拽讜 讛诪讙讬注讜 诪砖注讛 专讗砖讜谞讛 讗"专 讗诇注讝专 诇讗 砖谞讜 讗诇讗 砖讞诇拽讜 转砖注讛 讻谞讙讚 注砖专讛 讜注砖专讛 讻谞讙讚 转砖注讛 讗讘诇 讞诇拽讜 转砖注讛 讻谞讙讚 转砖注讛 注砖专讛 讻谞讙讚 注砖专讛 讗讜诪专讬谉 讝讛讜 讞诇拽讜 诪讛诪讙讬注讜 诪砖注讛 专讗砖讜谞讛 讜专"讬 讗诪专 讗驻讬诇讜 讞诇拽讜 转砖注讛 讻谞讙讚 转砖注讛 讜注砖专讛 讻谞讙讚 注砖专讛 讗讬谉 讗讜诪专讬谉 讝讛讜 讞诇拽讜 讛诪讙讬注讜 诪砖注讛 专讗砖讜谞讛. 驻讬' 专讘 注谞谉 讜专' 讗诇注讝专 住讘讬专' 诇讛讜 讚讬砖 讘专讬专' 讜讘注讜 砖讬讛讗 诪讬谉 讗' 讜诪谞讬谉 讗' 讜讗讝 讗诪专讬' 讘专讬专' 讗讘诇 讗诐 讞诇拽讜 讘' 诪讬谞讬谉 讗讜 诪讬谉 讗' 讘砖谞讬 诪谞讬讬谞讬谉 讗讬谉 诇讜诪专 讘讛谉 讘专讬专' 讜专"谞 讜专"讬 住讘讬专' 诇讛讜 讚讗讬谉 讘专讬专讛 讜讗驻讬' 讘诪讬谉 讗' 讜诪谞讬谉 讗讞讚. 讛谞讛 诇诪讚谞讜 诪讬讻谉 讚讗驻讬' 诇诪讗谉 讚讗诪专 讬砖 讘专讬专讛 讘砖谞讬 诪讬谞讬谉 诇讗 讗诪专讬'. 讜讛讻讗 谞诪讬 讗讬 讬专讜砖转 讛讙专 讚讗讜专讬讬转' 讻讬 诇讗 讘讗讜 讘专砖讜转讜 谞诪讬 讻诇 讛讬讻讗 讚拽讬讬诪讬 讚讬讚讬讛 讛讜讬 讜讝讻讛 讘讛诐 讜讻砖诪讞诇讬祝 注"讝 讘诪注讜转 讗讜 讬讬谉 谞住讱 讘驻讬专讜' 讞诇讬驻讬 注"讝 拽讗 砖拽讬诇 砖讗讬谉 诇讜诪专 讘专讬专 讘砖谞讬 诪讬谞讬谉:





诪讛专砖"讗 - 讞讬讚讜砖讬 讛诇讻讜转

讙诪专讗 砖讻谉 拽诐 转讞转 讗讘讬讜 诇讬注讚讛 讜诇砖讚讛 讗讞讜讝讛 讻讜' 讛诪转专抓 讜讚讗讬 谞诪讬 讬讚注 讚砖讚讛 讗讞讜讝讛 谞驻拽讗 诇讬讛 谞诪讬 诪讛讗讬 讟注诪讗 讚谞驻拽讗 诇讬讛 讛讻讗 讚注讜讘讚 讗转 讛讘谉 讜诇讗 讗转 讻讜' 讻讚诪住讬拽 讛讻讗 讜讛转诐 讜诇讗 谞拽讟 砖讚讛 讗讞讜讝讛 讗诇讗 诇专讗讬讛 讚诪讛讗讬 讟注诪讗 讚拽诐 转讞转 讗讘讬讜 诇讬注讚讛 讚拽讗诪专讬谞谉 讛讻讗 拽诐 谞诪讬 转讞转 讗讘讬讜 诇砖讚讛 讗讞讜讝讛 讜讻谉 讛讘讬谉 讛诪拽砖讛 拽诪讗 讚驻专讬讱 讗讚专讘讛 诪专讘讛 讗谞讬 讗转 讛讗讞 讻讜' 诪砖讜诐 讚讛讻讗 讞讚讗 讜讛转诐 讞讚讗 讜诪砖谞讬 讻诇讜诐 讬砖 讬讘讜诐 讻讜' 讜讛讜讛 诇讬讛 讛讻讗 讞讚讗 讜讛转诐 讜诇讗 讻诇讜诐 讗诇讗 讚讛诪拽砖讛 讘转专讗 诇讗 讛讘讬谉 讚讘专讬讜 讗诇讗 讚砖讚讛 讗讞讜讝讛 谞驻拽讗 诇讬讛 讘砖讜诐 讚专砖讗 诪拽专讗 讜诇讛讻讬 驻专讬讱 讜转讬驻讜拽 诇讬讛 讚讛讻讗 转专转讬 讜讛讻讗 讞讚讗 讜诪砖谞讬 讚讛讻讬 拽讗诪专讬谞谉 讚砖讚讛 讗讞讜讝讛 谞诪讬 讻讜' 讜讻谉 讬砖 诇驻专砖 讛住讜讙讬讗 讚讛转诐 砖讛讘讬讗 专砖"讬 讜转讜 诇讗 诪讬讚讬 讜讚讜"拽:


讘驻专砖"讬 讘讚"讛 讛讗 讗诐 讬砖 讘谉 讗讬谉 讬讘讜诐 讘谞讬讞讜转讗 讙专住讬谞谉 注讻"诇 诪砖讬诐 讚转讞诇转 讚讘专讬 讛诪转专抓 讻诇讜诐 讬砖 讬讘讜诐 讗诇讗 讻讜' 讛讜讗 讘诇砖讜谉 讘转诪讬讛 讛讜爪专讱 诇驻专砖 讚住讜祝 讚讘专讬讜 讗讬谞谉 讘诇砖讜谉 讘转诪讬讛 讗诇讗 讘谞讬讞讜转讗 讜拽"诇:


讘讚"讛 诇讛注谞讬拽 讻讜' 讜讗祝 诇讗诪转讱 转注砖讛 讻谉 讜讗讛注谞拽讛 拽讗讬 注讻"诇 讚诪诇转 转注砖讛 诇讗 诪砖诪注 诇讜 讗诇讗 诇注谞讬谉 讛注谞拽讛 讜诇讗 诇讗拽讜砖讬 诇谞专爪注 诇注谞讬谉 讚讗讬谞讜 注讜讘讚 讛讘谉 讗诇讗 诪讚讛驻住讬拽 讛注谞讬谉 讘谞专爪注 讜讻转讘 讘转专讬讛 讘讛讛讜讗 拽专讗 讙讜驻讬讛 讜讗祝 诇讗诪转讱 讜讙讜' 诪砖诪注 诇讬讛 谞诪讬 讚诇讗拽讜砖讬 诇谞专爪注 谞诪讬 拽讗转讬 讜拽"诇:


转讜住' 讘讚"讛 诇诪专 诇诪注讜讟讬 讻住驻讬诐 讻讜' 诪讻诇诇 讜驻专讟 讚诇注讬诇 诪爪讬谞讜 诇诪注讜讟讬 讻讜' 注讻"诇 诪转"讬 讙讬讚讜诇讬 拽专拽注 诇讗 谞专讗讛 诇专"讬 讚讛讜讬 讻诇诇 讜驻专讟 讜讻诇诇 讛注谞拽 转注谞讬拽 讻诇诇 爪讗谉 讙讜专谉 驻专讟 转转谉 诇讜 讞讝专 讜讻诇诇 讜诇讗 诪专讘讬谞谉 讗诇讗 讻注讬谉 讛驻专讟 注讻"诇:


讘讚"讛 (诪转"讬) 讗诇讗 诪讚专讘谞谉 讙讝讬专讛 砖诪讗 讬讞讝讜专 诇住讜专讜 讜讛砖转讗 诇讗 讛讜讜 讞诇讬驻讬 注"讝 讚讞讻诪讬诐 诇讗 转拽谞讜 诇讜 讬专讜砖讛 讻"讗 讘讛讬转专 讚讛诐 讗诪专讜 讜讛诐 讗诪专讜 讜讗"转 讗诪讗讬 讬讞讝讜专 诇住讜专讜 讜讛讗 诪讬讚 砖谞转讙讬讬专 讻拽讟谉 砖谞讜诇讚 讚诪讬 讜讗诐 讬讞讝讜专 诇住讜专讜 讬砖 诇讜 讚讬谉 讬砖专讗诇 诪讜诪专 讜讬"诇 砖讬讟注讛 诇讛讬讜转 诇讜 讞诇拽 讬专讜砖转 讗讘讬讜 注讻"诇 讜拽"诇:





专砖"砖

讙诪专讗 讗"讻 诪讗讬 转"诇 讗砖专 讘专讻讱 讛讻诇 讻讜'. 拽砖讛 讚讛讗 讻讘专 讗驻拽讬谞谉 诇讬讛 诇专讘讜转 讻诇 讚讘专. 讜讬"诇 讚讛转诐 讚专砖讬谞谉 诪讗砖专 讚专讘讜讬' 讛讜讗 讻讚讗诪专讬' 讘住讜讟讛 (诪讜 讘) 讜讻"诪 诪诇砖讜谉 专砖"讬. 讗讘诇 诪讚讘专讬 讛转讜住' 诪砖诪注 讚讚专砖讬谞谉 诇讬讛 讘讻诇诇 讜驻专讟 讜讻诇诇. 讜爪"诇 讚讛转诐 讛讜讗 诪转转谉 诇讜 讜讻"讛 诇砖讜谉 讛专砖"讗 诪转"讬 讜注讬' 诇砖讜谉 专砖"讬 砖讘讜注讜转 (住"讚 讚):



砖诐 讗诪专 讞讝拽讬' 讗"拽 讜讞砖讘 注诐 拽讜谞讛讜 讜诇讗 注诐 讬讜专砖讬 拽讜谞讛讜. 诇讻讗讜专讛 讬驻诇讗 诪讚讜注 诇"拽 讜诇讗 注诐 讛讘谉 讜注诐 讛讘转 讻讚拽讗诪专 讙讘讬 谞专爪注 讜注诪砖"讻 诇注讬诇 (讬讚 讘) 注"讚 专砖"讬 讘诪砖谞讛. 讜谞"诇 诪砖讜诐 讚讘讬砖专讗诇 讘谉 拽讜讚诐 诇讘转 讘讬专讜砖讛. 讜注"注 注讜讘讚 讗转 讛讘谉 讜诇讗 讗转 讛讘转 诇讻谉 驻专讟 转专讜讬讬讛讜. 诪砖讗"讻 讘注讜讘讚 讻讜讻讘讬诐 讚讗讬谉 讞讬诇讜拽 讘讬谞讬讛诐 讻诪砖"讻 专砖"讬 讘讬讘诪讜转 (住讘) 诇讻谉 讻诇诇讬谞讛讜 讻讞讚讗. 讜转讬诪讛 诇讬 注诇 讛讗讞专讜谞讬诐 砖诇讗 讘讗专讜 讚讬谉 讝讛 讘讞讜"诪 住讬' 专驻"讙 讚讘转 讻讘谉. 讚讘砖讗专 讬讜专砖讬谉 讻' 讛专诪讘"诐 讘驻"讜 诪讛诇' 谞讞诇讜转 讛诇"讟 砖诪谞讬讞讬诐 讗讜转诐 诇驻讬 诪谞讛讙诐:



砖诐 讚转谞谉 诇讜讛 讻讜' 讗讬谉 专讜讞 讞讻诪讬诐 谞讜讞讛 讛讬诪谞讜 讜讛转谞讬讗 讻讜'. 讟"住 讛讜讗 讜爪"诇 讚转谞讬讗 诇讜讛 讻讜' 讜讛转谞谉 专讜讞 讞讻诪讬诐 谞讜讞讛 讛讬诪谞讜 讻讬 讘诪砖谞讛 讚住讜祝 砖讘讬注讬转 讛讙讬' 讘讻讛"住 专讜讞 讞讻诪讬诐 谞讜讞讛 讛讬诪谞讜 讜讻"诪 砖诐 讘讬专讜砖诇诪讬 讜讘专"砖 讜注讬' 讘专"谉 讜转专讗讛 砖讗讬谉 讘讬讗讜专 诇讚讘专讬讜 讻讬 讗诐 诇驻讬 讛讙讛转讬 讜讛讗 讚诇讗 诪讬讬转讬 诪注讬拽专讗 诪诪转谞讬转讬谉 讛讜讗 砖诇讗 转转注拽砖 讜转讗诪专 讻诪讜 砖谞专讗讛 诪讛拽"谞 讗讜转 拽"讝 砖讝讛 砖专讜讞 讞讻诪讬诐 谞讜讞讛 讛讬诪谞讜 诪讬拽专讬 讞讬讜讘 诪讚"住 注"砖. 讗讘诇 讘讗诪转 讗讬谉 讚讘专讬讜 谞专讗讬谉 讻诇诇 讜诪讻"砖 诇驻讬' 讛讘"讞 讘讚注转 讛讟讜专 讛讘讬讗讜 讛砖"讱 住讬' 拽讻"讝 住拽"讝 讚诇讻转讞诇讛 讗住讜专 诇讛讞讝讬专 讘讻诇 注谞讬谉 注"砖 讗讬谉 诪拽讜诐 诇讚讘专讬讜 讻诇诇:



砖诐 讻讗谉 砖讛讜专转讜 讜诇讬讚转讜 砖诇讗 讘拽讚讜砖讛. 诇驻专砖"讬 拽讗讬 注诇 讛拽诪讬讬转讗. 讜诇驻讬 专"讬 拽讗讬 讗讘转专讬讬转讗 讜注讬' 讘专"谉. 讜诇拽诪谉 讘讛讗 讚诪砖谞讬 讻讗谉 讘讙谞讬讘讛 讗讞转 讻讜' 谞转讛驻讻讜 砖讬讟转谉. 讜注诪砖"讻 讘讘专讻讜转 (谞讗) 讘住"讚:



转讚"讛 诪专讘讛. 讜讗"转 讗诪讗讬 诇"拽 诇讬讛 谞讞诇讛 讻讜'. 专"诇 讻诪讜 讚拽讗诪专 诇砖讚讛 讗讞讜讝讛 讗祝 讚讘讗诪转 讙诐 讗讜转讛 诇讗 讬诇讬祝 诇讛 讗诇讗 诪住讘专转 讻诇讜诐 讬砖 讬讘讜诐 讻讜' 讻谉 讛诇"诇 讙"讻 谞讞诇讛 讗诐 讚诇"讬 讙诐 讗讜转讛 讗诇讗 诪住讘专转 讻诇讜诐 讻讜' 讻讚讗讬转讗 讘驻' 讬"谞 讜注"砖 讘转讚"讛 砖讻谉:



转讚"讛 讞诇讬驻讬. 讜讗讬谉 诇讜诪专 讟注诪讗 诪砖讜诐 讘专讬专讛 讻讜'. 注讬' 转讜专"注 驻"讜 讚讚诪讗讬 讗讜转 住"讟 砖讛注诇讛 讚讘专讬讛诐 讘爪注"讙 讚讛讗 讘砖谞讬 诪讬谞讬谉 诇"讗 讘专讬专讛 诇讻"注. 讜谞注诇诐 诪讻"转 砖讻讘专 拽讚诪讜讛讜 讘讝讛 讛专砖讘"讗 讜转讜住' 专讬"讚. 讗讱 诪讛 砖讛拽砖讛 讛专砖讘"讗 注"讝 诪讛讗 讚转诪讜专讛 (诇) 讚驻专讬讱 谞讬驻讜拽 讞讚 诇讛讚讬 讻诇讘讗 讻讜' 讗诇诪讗 讚讗祝 讘讘' 诪讬谞讬谉 讬砖 讘专讬专讛. 诇讗 讝讻讬转讬 诇讛讘讬谉 讚讗讚专讘讛 诪讚讛讗讞讚 讛谞讘专专 讻谞讙讚 讛讻诇讘 讬讛讗 讗住讜专 诪讜讻讞 讚讘讘' 诪讬谞讬谉 讗讬谉 讘专讬专讛 讚讗诐 讬砖 讘专讬专讛 谞讗诪专 讚讛讜讗 讞诇拽讜 讛诪讙讬注讜 讜讗讬谞谞讜 诪讞讬专 讻诇讘:





讛讙讛讜转 讬注讘"抓

转讜住壮 讚"讛 讗诇讗 诪讚专讘谞谉 讜讻讜壮 诇讛讬讜转 诇讜 讞诇拽 讬专讜砖转 讗讘讬讜. 谞"讘 诪讛 爪讜专讱 诇讻讱 讜讻讬 谞诪讬 讗讬谞讜 讬讜专砖 诪讚讬谉 转讜专讛 讬诇讱 讘讬谉 讛注讜讘讚讬 讻讜讻讘讬诐 讜讬转谞讜 诇讜 讞诇拽 讬专讜砖转讜 讻讚讬谞讬讛诐:





驻谞讬 讬讛讜砖注

转"专 注"注 注讜讘讚 讗转 讛讘谉 讜讗讬谞讜 注讜讘讚 讗转 讛讘转. 拽砖讬讗 诇讬 诪谞"诇 讚讗讬谉 注讜讘讚 讗转 讛讘转 讚诇诪讗 讛讗讬 讚讜注讘讚讱 讜诇讗 诇讬讜专砖 诇讗 讗转讗 诇诪注讟 讗诇讗 砖讗讬谉 注讜讘讚 讗转 讛讗讞 讗讘诇 讘谉 讜讘转 诇注讜诇诐 讚诪专讘讬谞谉 诪砖砖 砖谞讬诐 讬注讘讜讚 讚讛讗 讘谉 讜讘转 诇注谞讬谉 讬讘讜诐 讻讬 讛讚讚讬 谞讬谞讛讜 讚诪讛"讟 讙讜驻讗 诪讬讘注讬讗 诇谉 讘注专讻讬谉 讚祝 讻"讛 讘转 诪讛讜 砖转注诪讬讚 砖讚讛 讗讞讜讝讛 诇讗讘讬讛 讻讘谉 讻讬讜谉 讚诇注谞讬谉 讬讘讜诐 讻讛讚讚讬 谞讬谞讛讜 讜驻砖讟讬谞谉 讛转诐 诪讚讻转讬讘 讘砖讚讛 讗讞讜讝讛 讗诐 诪讻专 诇讗讬砖 讗讞专 讜讘转 诇讙讘讬 讘谉 讻讬 讗讞专 讚诪讬 讜讛讻讗 诇讗 砖讬讬讱 诇讜诪专 讻谉 讜讬砖 诇讬讬砖讘 讚讻讬讜谉 讚讻转讬讘 讜注讘讚讱 讜诇讗 诇讬讜专砖 诪诪注讟讬谞谉 讻讜诇讛讜 讬讜专砖讬诐 讚讛讗 讜注讘讚讱 讻转讬讘 讜诪砖"讛 诇讗 诪专讘讬谞谉 诪砖砖 砖谞讬诐 讬注讘讜讚 讗诇讗 讘谉 诇讞讜讚 讜讛讗 讚讘注讬谞谉 诇专讘讜转 讛讗讞 讛讬讬谞讜 讗讞 诇讞讜讚 讜诇讗 讘谉 讻讬讜谉 讚讗砖讻讞谉 诪讬讛讗 讘讗讞 砖拽诐 转讞转 讗讘讬讜 诇讬讘讜诐 诪讛 砖讗讬谉 讘讘谉 诪砖讗"讻 讘讘转 诇讗 讗砖讻讞谉 砖讜诐 爪讚 诇诪注诇讬讜转讗 讬讜转专 诪讘谉 讗"讗 诇专讘讜讬讬:


专砖"讬 讘讚"讛 讬注讘讜讚 诪讚诇讗 讻转讬讘 讬注讘讚讱. 讜拽砖讬讗 诇讬 讗诪讗讬 讗讬爪讟专讬讱 转专讬 诪讬注讜讟讬 讻讬讜谉 讚住讙讬 讘讞讚讗 讜诪讛讬讻讗 转讬转讬 诇讻转讜讘 诇讬砖谞讗 讬转讬专讗 讜讗讚专讘讗 拽讬"诇 诪讬注讜讟 讗讞专 诪讬注讜讟 诇专讘讜转 讜讗祝 砖讬砖 诇讬讬砖讘 诪"诪 诇讗 讬讚注转讬 诪讬 讛讻专讬讞讜 诇驻专砖 讻谉 讚讛讗 诪爪讬谞谉 诇驻专砖 讘驻砖讬讟讜转 讚讻讜诇讛 拽专讗 讚砖砖 砖谞讬诐 讬注讘讜讚 讬转讬专讗 讚讻转讬讘 讜注讘讚讱 砖砖 砖谞讬诐 讜谞专讗讛 砖讛讻专讬讞讜 诇专砖"讬 诇驻专砖 讻谉 诪讚讚专砖讬谞谉 诇注讬诇 砖砖 砖谞讬诐 讬注讘讜讚 诇讘讜专讞 砖爪专讬讱 诇讛砖诇讬诐 讗诇讗 讚诇注谞"讚 诪爪讬谞谉 诇诪讬诪专 讚砖砖 砖谞讬诐 讬注讘讜讚 专讬讘讜讬 讙诪讜专 讛讜讗 讚诇注讜诇诐 爪专讬讱 诇注讘讜讚 砖砖 砖谞讬诐 讗诐 诇讗 讛讬讻讗 讚诪诪注讟 拽专讗 讘讛讚讬讗 讜讻诪讜 砖讻转讘转讬 诇注讬诇 讘住讜讙讬讬' 讚讬讙讗诇谞讜 注"砖. 讜讬砖 诇讬讬砖讘 诇诪讗讬 讚驻专讬砖讬转 讘住诪讜讱 讻讬讜谉 讚注讘讚讱 注"讻 诪讬注讜讟 讙诪讜专 讛讜讗 诪讚诪诪注讟讬谞谉 谞诪讬 讘转 讗"讻 诪谞"诇 诇专讘讜讬讬 讘谉 讻讬讜谉 讚讗讬讻讗 诇讗讜拽诪讬 专讬讘讜讬讗 讚砖砖 砖谞讬诐 诇讘讜专讞 讗注"讻 讻讚驻专砖"讬 讜拽"诇:


讙诪专讗 讜讛讗讬 诇讗诪转讱 讻讜' 讛讗 诪讬讘注讬讗 诇讬讛 诇讻讚转谞讬讗. 讜讬砖 诇讚拽讚拽 讚诇讻讗讜专讛 诪砖诪注 讚讜讗祝 诇讗诪转讱 转注砖讛 讻谉 讛讜讬 讛讬拽砖 讙诪讜专 讜讗"讻 讛讗 拽讬"诇 讗讬谉 讛讬拽砖 诇诪讞爪讛 讜讬砖 诇讬讬砖讘 讚讗讻转讬 诇讗 砖诪注讬谞谉 诪讛讗讬 讛拽讬砖讗 讚讗讬谞讛 注讜讘讚转 讛讘谉 讚讛讗 讗讬讻讗 讛拽讬砖讗 诇讛讬驻讱 讚讗转拽讜砖 注讘专讬讬讛 诇注讘专讬 砖诪讻专讜讛讜 讘"讚 讜讻讬讜谉 砖注讘专讬 注讜讘讚 讗转 讛讘谉 讬砖 诇讜诪专 讚讛"讛 讘注讘专讬讛 讜诪讗讬 讞讝讬转 讻讬讜谉 讚转专转讬 讛拽讬砖讗 讗讬爪讟专讬讻讜 讘诇讗"讛 诇诪讬诇转讗 讗讞专讬转讗 讜诪砖"讛 讗讬爪讟专讬讱 讛砖"住 诇讗转讜讬讬 讛拽讬砖讗 讬转讬专讗 诇注谞讬谉 讗讬谞讛 注讜讘讚转 讛讘谉 诇讞讜讚 讜注讬"诇 讚拽讜砖讬讬转 讛砖"住 诇讛讬驻讱 讻讬讜谉 讚讗讬爪讟专讬讱 讛拽讬砖讗 讚讗诪讛 诇谞专爪注 诇注谞讬谉 砖讗讬谞讛 注讜讘讚转 讛讘谉 讗"讻 诪谞"诇 诇讗拽讜砖讬 谞诪讬 诇注谞讬谉 讛注谞拽讛 讚讛讗 讗讬讻讗 诇诪注讜讟讬 诪讚讻转讬讘 讛注谞拽 转注谞讬拽 诇讜 诪砖诪注 诇讜 讜诇讗 诇讛 讜注讜讚 讚讻转讬讘 讘讛注谞拽讛 讻讬 诪砖谞讛 砖讻专 砖讻讬专 讜讛讬讬谞讜 诇注谞讬谉 砖注讜讘讚 讘讬谉 讘讬讜诐 讜讘讬谉 讘诇讬诇讛 砖诪讜住专讬谉 诇讜 砖驻讞讛 讻谞注谞讬转 讜讝讛 诇讗 砖讬讬讱 讘讗诪讛 讜讻诪"砖 诇注讬诇 讜注讬讬谉 讘诪"砖 讘诇' 讛转讜住' 讘讚祝 讛拽讚讜诐 讘讚"讛 讜讛转谞讞诇转诐:


砖诐 谞专爪注 讚讻转讬讘 讜专爪注 讗讚讜谞讬讜 讗转 讗讝谞讜 讘诪专爪注 讜注讘讚讜 诇注讜诇诐 讜诇讗 讗转 讛讘谉 讻讜'  讜讛讗 讚诇讗 讚专砖讬谞谉 谞诪讬 讛讻讗 讜注讘讚讜 讜诇讗 讗转 讛讘转 讚讛讗 诇讬转 诇谉 诇诪讬诇祝 谞专爪注 诪砖讗专 注讘讚讬诐 注讘专讬诐 讻讚讗讬' 诇注讬诇 讚祝 讟"讜 诇注谞讬谉 讬讜讘诇 讚住讚"讗 谞专爪注 讻讬讜谉 讚注讘讬讚 讗讬住讜专讗 谞拽谞住讜 讜注讜讚 讚讗讬讻讗 诇诪讬驻专讱 诪讛 诇谞专爪注 砖讗讬谉 讬讜爪讗 讘砖砖 讗诇讗 讚讗讬讻讗 诇诪讬诪专 讚诪讬注讜讟讗 讚讜注讘讚讜 诇讙诪专讬 诪砖诪注 讜注讘讚讜 讜诇讗 诇讬讜专砖 讗诇讗 讚讜拽讗 讘注"注 诇讗 诪诪注讟讬谞谉 讛讻诇 讻讬讜谉 讚讻转讬讘 砖砖 砖谞讬诐 讬注讘讜讚 诪砖讗"讻 讘谞专爪注 讚诇讗 讻转讬讘 专讬讘讜讬讬讗 诇讙诪专讬 诪砖诪注 讜注讜讚 讚讗讬 诇诪注讜讟讬 讘转 诇讬砖转讜拽 诪讜注讘讚讜 讜谞讬诇祝 谞专爪注 诪讛拽讬砖讗 讚讜讗祝 诇讗诪转讱 诇诪讗讬 讚驻专讬砖讬转 讚讛讬拽砖 讙诪讜专 讛讜讗 讜讗诪讛 讙讜驻讗 谞讬诇祝 诪讛拽讬砖讗 讚注讘专讬讬讛 诇注讘专讬 讗注"讻 讚讜注讘讚讜 讗转讗 诇诪注讜讟讬 讘讬谉 讘谞专爪注 讘讬谉 讘讗诪讛 讜拽"诇:


讘讚"讛 讞诇讬驻讬 注"讗 砖拽诇 讜讗"诇 讟注诪讗 诪砖讜诐 讘专讬专讛 讚讗"讻 讻讜'  讚讘专讬讛诐 讗讬谞谉 诪讜讘谞讬诐 诇讬 讘讝讛 讚讻讬讜谉 讚拽讬"诇 讬砖 讘专讬专讛 讗"讻 讛讜"诇 讞诇讜拽讛 讙诪讜专讛 讚诪"讚 讬砖 讘专讬专讛 住讜讘专 讚讞诇拽讜 拽专拽注讜转 讗讬谉 诪讞讝讬专讬谉 讘讬讜讘诇 讚讘讛讗讬 砖注转讗 讚讞诇拽讜 讝讻讛 讻"讗 诪砖诇讜 讜讻讬讜谉 砖讘讗讜 诇专砖讜转讜 转讜 诇讗 砖讬讬讱 讘专讬专讛 诇讗讞"讻 讜诇讻讗讜专讛 谞专讗讛 讚诇讗 诪砖诪注 诇专讘' 讚讟注诪讗 诪砖讜诐 讘专讬专讛 讚讗"讻 诪讗讬 讗讬专讬讗 讚谞拽讟 讬专砖讜 讛讜"诇 诇诪讬转谞讬 谞砖转转驻讜 讜讛讬讬谞讜 讚诪讬讬转讬 转谞讬讗 谞诪讬 讛讻讬 讜注讬讬谉 讘讞讬讚讜砖讬 讛专砖讘"讗 讜讛专讬讟讘"讗 讝"诇:





讬诐 砖诇 砖诇诪讛

转谞讜 专讘谞谉 注讘讚 注讘专讬 注讜讘讚 讗转 讛讘谉 讜讗讬谞讜 注讜讘讚 讗转 讛讘转:


讗诪讛 注讘专讬讛 讗讬谞讛 注讜讘讚转 诇讗 讗转 讛讘谉 讜诇讗 讛讘转 讛谞专爪注 讜讛谞诪讻专 诇讙讜讬 讗讬谞讜 注讜讘讚 诇讗 讗转 讛讘谉 讜诇讗 讗转 讛讘转 诪讛"诪 讚转谞讜 专讘谞谉 讜注讘讚讱 砖砖 砖谞讬诐 诇讱 讜诇讗 诇讬讜专砖 讗转讛 讗讜诪专 诇讱 讜诇讗 诇讬讜专砖 讗讜 讗讬谞讜 讗诇讗 诇讱 讜诇讗 诇讘谉 讻砖讛讜讗 讗讜诪专 砖砖 砖谞讬诐 讬注讘讜讚 讛专讬 诇讘谉 讗诪讜专 讛讗 诪讛 讗谞讬 诪拽讬讬诐 讜注讘讚讱 砖砖 砖谞讬诐 诇讱 讜诇讗 诇讬讜专砖. 讗诪讛 讛注讘专讬讛 讗讬谞' 注讜讘讚转 诇讗 讗转 讛讘谉 讜诇讗 讗转 讛讘转 诪讛"诪 讗诪专 专讘 驻讚讗 讚讗诪专 拽专讗 讗祝 诇讗诪转讱 转注砖讛 讻谉 讛拽讬砖讗 讛讻转讜讘 诇谞专爪注 诪讛 谞专爪注 讗讬谞讜 注讜讘讚 诇讗 讗转 讛讘谉 讜诇讗 讗转 讛讘转 讗祝 讗诪讛 讛注讘专讬讬讛 讗讬谞' 注讜讘讚转 诇讗 讗转 讛讘谉 讜诇讗 讗转 讛讘转 讛谞专爪注 讜讛谞诪讻专 诇讙讜讬 讗讬谞讜 注讜讘讚 诇讗 讗转 讛讘谉 讜诇讗 讗转 讛讘转 谞专爪注 讚讻转讬讘 讜专爪注 讗讚讜谞讬讜 讗转 讗讝谞讜 讘诪专爪注 讜注讘讚讜 诇注讜诇诐 讜诇讗 讗转 讛讘谉 讜诇讗 讛讘转 谞诪讻专 诇讙讜讬 诪谞讬讬谉 讗诪专 讞讝拽讬讛 讛 讗诪专 拽专讗 讜讞砖讘 注诐 拽讜谞讛讜 讜诇讗 注诐 讬讜专砖讬 拽讜谞讛讜 讗诪专 专讘讗 讚讘专 转讜专讛 讙讜讬 讬讜专砖 讗转 讗讘讬讜 砖谞讗诪专 讜讞砖讘 注诐 拽讜谞讛讜 讜诇讗 注诐 讬讜专砖讬 拽讜谞讛讜 诪讻诇诇 讚讗讬转 诇讬' 讬讜专砖讬诐 讙专 诇讬专砖 讗转 讛讙讜讬 讗讬谞讜 诪讚讘专讬 转讜专讛 讗诇讗 诪讚讘专讬 住讜驻专讬诐 讚转谞讬讗 讙专 讜讙讜讬 砖讬专砖讜 讗转 讗讘讬讛诐 讙讜讬 讬讻讜诇 诇讜诪专 诇讙讜讬 讟讜诇 讗转讛 注"讝 讜讗谞讬 诪注讜转 讟讜诇 讗转讛 讬讬谉 谞住讱 讜讗谞讬 驻讬专讜转 讜诪砖讘讗讜 诇专砖讜转 讙专 讗住讜专 讗讬 住"讚 讚讗讜专讬讬转讗 讻讬 诇讗 讘讗讜 诇专砖讜转讜 谞诪讬 讻讬 砖拽讬诇 讞讬诇讜驻讬 注"讝 讛讜讗 讚拽讗 砖拽诇 讗诇讗 诪讚专讘谞谉 讚讙讝讬专' 讛讜讗 讚注讘讬讚 专讘谞谉 砖诪讗 讬讞讝讬专 诇住讜专讜 转谞讬讗 谞诪讬 讛讻讬 讘讚"讗 讻砖讬专砖讜 讗讘诇 讻砖谞砖转转驻讜 讗住讜专. 讙讜讬 讗转 讛讙专 讜讙专 讗转 讛讙专 讗讬谞讜 诇讗 诪讚讘专讬 转讜专讛 讜诇讗 诪讚讘专讬 住讜驻专讬诐 讚转谞讬' 诇讜讛 诪注讜转 诪谉 讛讙专 砖谞转讙讬讬专讜 讘谞讬讜 注诪讜 诇讗 讬讞讝讬专 诇讘谞讬讜 讜讗诐 讛讞讝讬专 讗讬谉 专讜讞 讞讻诪讬诐 谞讜讞讛 讛讬诪谞讜 讜讛转谞讬讗 专讜讞 讞讻诪讬诐 谞讜讞讛 讛讬诪谞讬. 诇讗 拽砖讬讗 讻讗谉 砖讛讜专转讜 讜诇讬讚转讜 砖诇讗 讘拽讚讜砖讛 讜讻讗谉 砖讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 驻专砖"讬 讻砖诇讬讚转讜 讘拽讚讜砖讛 讗讝 专讜讞 讞讻诪讬诐 谞讜讞讛 讛讬诪谞讜 讜讻转讘 讛专讗"砖 诪讚讘专讬 讛转讜住驻讜转. 讜拽砖讬讗 诪注讜讘讚' 讚讗讬住专 讙讬讜专讗 砖讛讬' 诇讜 驻拽讚讜谉 讘讬讚 专讘讗 讜诇讗 讛讬' 专讘讗 专讜爪讛 诇讛讞讝讬专讜 诇专讘 诪专讬 讘谞讜 讗诇讗 讛讬讛 专讜爪讛 诇讝讻讜转 讘讜 诪谉 讛讛驻拽专 讜讻讬 诇讗 讛讬' 专讘讗 专讜爪讛 砖讬讛讗 专讜讞 讞讻诪讬诐 谞讜讞讛 讛讬诪谞讜 讜讛讬' 讗讜诪专 专"转 讝"诇 讚讙讘讬 讛诇讜讜讗讛 讚讜讜拽讗 砖注砖讛 诇讜 讛诪诇讜讛 讟讜讘讛 专讜讞 讞讻诪讬诐 谞讜讞讛 讛讬诪谞讜 讗诐 讬讞讝讬专 诇讘谞讬讜 砖诇讗 讬砖诇诐 专注讛 转讞转 讟讜讘讛 讗讘诇 驻拽讚讜谉 讛谞驻拽讚 注讜砖讛 讟讜讘讛 诇诪驻拽讬讚 砖讟专讞 诇砖诪讜专 驻拽讚讜谞讜 讗"谞 砖讗谞讬 专讘 诪专讬 砖专讞诇 讗诪讜 讘专转讬' 讚砖诪讜讗诇 谞转注讘专讛 诪讗讬住讜专 讘讙讬讜转讜 讜诇讗 讞砖讬讘 讙专. 讻诇诇 讚讘专讬谞讜 讗诐 讛讬讜 砖谞讬讛诐 讞讜讝专讬谉 诇住讜专谉 诇讗 讛讬' 讬讜专砖 讗转 讗讘讬讜 讚讗讬谞讜 讘讻诇诇 讙专 讬讜专砖 讗转 讗讘讬讜 讚讘专 转讜专讛 讚讘转专 讗讬诪讬讛 砖讚讬谞谉 诇讬' 讗讘诇 讻砖砖谞讬讛诐 讙专讬诐 讙诪讜专讬诐 砖讗诐 讛讬' 讗讘讬讜 讞讜讝专 诇住讜专讜 讛讬' 讙专 讬讜专砖 讗转 讗讘讬讜 砖讬讬讱 讛转诐 专讜讞 讞讻诪讬诐 谞讜讞讛 讛讬诪谞讜 注"讻 讜讛专"谉 谞诪讬 讛拽砖讛 拽讜砖讬' 讝讜 诪注讜讘讚' 讚专讘 诪专讬 讜讻讜'. 讜讻转' 讜讝"诇 讜诇讬讻讗 诇诪讬诪专 砖诇讗 讛讬' 诪转讻讜讜谉 诇讝讻讜转 诇注爪诪讜 讜讛讗讬 讚讗诪专 讛讻讬 讛讬讬谞讜 诇驻讬 砖诇讗 讛讬' 专讜爪讛 诇讛讞讝讬专诐 讘转讜专转 讞讬讜讘 讗诇讗 诪讗诇讬讜 讻讚讬 砖转讛讗 专讜讞 讞讻诪讬诐 谞讜讞讛 讛讬诪谞讜 讚讗"讻 讻讬 讗诪专讬谞谉 讛转诐 谞驻拽 讗讜讚讬转讗 诪讘讬 讗讬住讜专 讗诪讗讬 讗讬拽驻讚 专讘讗 讜讗诪专 拽讗 讙诪专讬 讟注谞转讬' 诇讗讬谞砖讬 讜讗驻住讚讬' 诇讬' 讻讚讗讬转' 讛转诐 讚诪讚拽讗诪专 拽讗 诪驻住讚讬 诇讬 诪砖诪注 砖诇讗 讛讬' 专讜爪讛 诇讛讞讝讬专 转讬专抓 专"转 讝"诇 讚诇讗 讗诪专讬谞谉 专讜讞 讞讻诪讬诐 谞讜讞讛 讛讬诪谞讜 讗诇讗 讘诪诇讜讛 讚讙诪诇 诇讜 讞住讚 讗讘诇 讘驻拽讚讜谉 诇讗 讜讛转诐 驻拽讚讜谉 讛讜讛 讜讗讬谉 讝讛 诪讞讜讜专 讗讘诇 讬"诇 讚讻讬 讗诪专讬谞谉 专讜讞 讞讻诪讬诐 谞讜讞讛 讛讬诪谞讜 讛"诪 讘讘谉 讙专 讜讙讬讜专转. 讗讘诇 专讘 诪专讬 讘谉 讬砖专讗诇讬' 讛讜讛 讜诇讗 砖讚讬谞谉 诇讬' 讘转专 讗讘讜讛 讻诇诇 讚拽讬"诇 讙讜讬 讜注讘讚 讛讘讗 注诇 讘转 讬砖专讗诇 讛讜讜诇讚 讻砖专 讜讛专讬 讻讗诇讜 讗讬谞讜 讘谞讜 讻诇诇 讜诪"讛 诇讗 讛讜讛 诇讬' 诇诪讬讞砖 诇专讜讞 讞讻诪讬诐 谞讜讞讛 讗讘诇 讬砖 诪讬 砖驻讬专砖 讘讛讬驻讱 讚讘讛讜专转讜 讜诇讬讚转讜 砖诇讗 讘拽讚讜砖讛 专讜讞 讞讻诪讬诐 谞讜讞讛 讛讬诪谞讜 讜讘讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讗讬谉 专讜讞 讞讻诪讬诐 谞讜讞讛 讛讬诪谞讜 讜讟注诪' 诪砖讜诐 讚谞驻讬拽 诪讬谞讬' 讞讜专讘讛 讚讻讬讜谉 砖诇讬讚转讜 讘拽讚讜砖讛 讗诪专讬 讚诪讚讬谞讗 讬专讬转 讜讘谞讜 讛讜讗 诇讻诇 讚讘专 讜讬讗诪专讜 砖讗诐 拽讬讚砖 讗砖转 讗讘讬讜 诇讗 转驻住讬 讘讬' 拽讬讚讜砖讬 讗讘诇 讘讛讜专转讜 讜诇讬讚转讜 砖诇讗 讘拽讚讜砖讛 诪讬讚注 讬讚注讬 讚诪转拽谞转讗 讘诇讞讜讚 讛讜讗 讚讬专讬转 讜讻讬讜谉 讚诇讬讻讗 诇诪讬讞砖 诇讞讜专讘讗 讬讞讝讬专 讜诇讛讗讬 驻讬专讜砖讗 讗转讬 砖驻讬专 诇讬砖谞讗 讚诪转谞讬转谉 讚砖讘讬注讬转 讚驻专讻讬谞谉 诪讬谞讛 讚诪讬讬专讬 讘讛讜专转讜 讜诇讬讚转讜 砖诇讗 讘拽讚讜砖讛 讜讛讬讬谞讜 讚转谞谉 砖谞转讙讬讬专讜 讘谞讬讜 注诪讜 讜讗注"讙 讚讘专讬讬转' 谞诪讬 拽转谞讬 砖谞转讙讬讬专讜 讘谞讬讜 注诪讜 讜讗讬讬专讬 讘诇讬讚转讜 讘拽讚讜砖讛 讟驻讬 注讚讬祝 诇诪讛讜讬 诇讬砖谞讗 讚诪转谞讬转讬谉 讚讜讜拽讗 诪诇讬砖谞讗 讚讘专讬讬转讗 讜诪讬讛讜 诇讛讗讬 驻讬' 诪转专抓 转诇诪讜讚讗 讘专讬砖讗 讛讛讬讗 讚住诇讬拽 诪讬谞讬' 讜讗注"讙 讚讗讜专讞讗 诇驻专讜拽讬 拽诪讬讬转讗 讘专讬砖讗 讗砖讻讞谉 讚讜讻转讬 讚诇讗 拽驻讬讚 讘讛讻讬. 讜讛讟讜专 讻转讘 讜讝"诇 讛诇讜讛 诪讙专 砖谞转讙讬讬专讜 讘谞讬讜 注诪讜 讜诪转 讗讜 砖讛讬' 诇讜 诪诪谞讜 驻拽讚讜谉 诇讗 讬讞讝讬专 诇讘谞讬讜 讜讗诐 讛讞讝讬专 诇讘谞讬讜 讗讬谉 专讜讞 讞讻诪讬诐 谞讜讞讛 讛讬诪谞讜 讛讬讜 讛讘谞讬诐 讛讜专转谉 讜诇讬讚转谉 讘拽讚讜砖讛 讬讞讝讬专 诇讛诐 注"讻. 讜讗"讻 讘讜讜讚讗讬 住"诇 讻讚注转 专"讬 讘讝讛 砖讗讬谉 讞讬诇讜' 诇讜 讘讬谉 诪诇讜讛 诇驻拽讚讜谉 讗讘诇 诇讗 住"诇 讻专"讬 诇讛驻讱 讛住讘专讗 讚讘讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讗讬谉 专讜讞 讞讻诪讬诐 谞讜讞讛 讛讬诪谞讜. 讗讘诇 讛讜专转讜 讜诇讬讚转讜 砖诇讗 讘拽讚讜砖讛 专讜讞 讞讻诪讬诐 谞讜讞讛 讛讬诪谞讜 砖讛专讬 讻转讘 诇讛讚讬讗 讻砖谞转讙讬讬专 讛讜讗 讜讘谞讬讜 讻讜'. 讚讗讬谉 专讜讞 讞讻诪讬诐 谞讜讞讛 讛讬诪谞讜 讗诇讗 住"诇 讻驻专砖"讬 讚讚讜讜拽讗 讘讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讛讜讗 讚专讜讞 讞讻诪讬诐 谞讜讞讛 讛讬诪谞讜. 讜讗"讻 注"讻 讻讚注转 讗讘讬讜 讛专讗"砖 诇讞诇拽 讘讬谉 讙专 砖讗诪讜 讬砖专讗诇讬转 讜谞转注讘专讛 诪讙讜讬 讜讗讞"讻 谞转讙讬讬专 诇讘讬谉 讙专 砖谞转讙讬讬专 讛讜讗 讜讗砖转讜 讗讞专 砖谞转注讘专' 讛讬诪谞讜 讚讛讜讬讗 讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 讚讗诇"讻 讗讬讱 诪砖谞讬 讛讱 拽讜砖讬讗 诪注讜讘讚讗 讚讗讬住讜专 讙讬讜专讗 讜诇讬讚转讜 讘拽讚讜砖讛 讬讞讝讬专 诇讛诐 诇讗讜 讚讜讜拽讗 拽讗诪专 讚讛"讛 讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛. 讜讛拽专讗"讜 讻转讘 讜讝"诇 诪讛 砖讗诪专 讛讟讜专 讛讘谞讬诐 讛讜专转谉 讜诇讬讚转谉 讘拽讚讜砖讛 讬讞讝讬专 诇讛诐 讟"住 讛讜讗 讚诪诇转讗 讚驻砖讬讟讛 讛讬讗 讜诇讗 讛讬' 爪专讬讱 诇讻转讘讜 讜注讜讚 讚诪砖诪注 讚讻诇 砖诇讗 讛讬转' 讛讜专转谉 讜诇讬讚转谉 讘拽讚讜砖讛 讘讻诇 讙讜讜谞讗 讗讬谉 专讜讞 讞讻诪讬诐 谞讜讞讛 讛讬诪谞讜 讜讛讗 诇讬转讗 讚讛讗 转诇诪讜讚讗 诪驻诇讬讙 讘讬谉 讛讜专转谉 讜诇讬讚转谉 砖诇讗 讘拽讚讜砖讛 诇讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 诇讻讱 爪专讬讱 诇讛讙讬讛. 讜讗谞讬 讗讜诪专 砖讗讬谉 爪专讬讱 诇讛讙讬讛 讻诇诇 讚讛"拽 讚讛讜专转讜 讜诇讬讚转讜 讘拽讚讜砖讛 讘讻诇 注谞讬谉 讬讞讝讬专 驻讬' 讗驻讬' 讗诪讜 讬砖专讗诇讬转 诇讗驻讜拽讬 讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛 诇讗讜 讘讻诇 注谞讬谉 讬讞讝讬专 讚讙讘讬 讗诪讜 诪讬砖专讗诇讬转 诇讬转 讚讬谞讗 讛讻讬 讻讚诪讜讻讞 诪注讜讘讚讗 讚讗讬住讜专 讙讬讜专' 讜讘讝讛 诪转讬讬砖讘 诪诪讛 砖诇讗 讻转讘 讛讟讜专 讛讱 讞讬诇讜拽讗 讚讗诪讜 诪讬砖专讗诇讬转 讻讜'. 讻讬 讻诇讜诇 讘讛讱 讘讘讗 讚讛讜专转讜 讜诇讬讚转讜 讘拽讚讜砖讛 讻讜' 讻讚驻专讬砖讬' 讚诇讬讻讗 诇诪讬诪专 讗讬讱 诪讜讻讞 诪讚讘专讬讜 砖诪讗 讚讜讜拽讗 拽讗诪专 讝讛 讗讬谞讜 讚讛讗 诪转讞诇转 讚讘专讬讜 诪讜讻讞 讻谉 砖讛专讬 讻转讘 砖谞转讙讬讬专 讛讜讗 讜讘谞讬讜 诇讗 讬讞讝讬专 讚讛讬讬谞讜 讛讜专转讬 讜诇讬讚转讜 砖诇讗 讘拽讚讜砖讛 讚诪砖诪注 讗讘诇 诇讬讚转讜 讘拽讚讜砖讛 讬讞讝讬专 讜诇注谞讬讬谉 驻住拽 讛诇讻讛 谞专讗讛 注讬拽专 讻讚讘专讬 讛讟讜专 讚住讘专' 专"讬 诇讛驻讱 讛住讘专讗 住转诪讗 讚转诇诪讜讚' 诪住转诪讗 诪砖诪注 讻驻专砖"讬 讛讬讻讗 讚讗讬讻讗 爪讚 拽讚讜砖讛 讚讞诪讜专 讬讜转专 诪讛讬讻讗 讚诇讬讻讗 爪讚 拽讚讜砖讛 讜诇驻讬专讜砖讜 砖诪讛驻讱 讛住讘专讗 讗讬 讗驻砖专 讚诇讗 讛讜讬 诪驻专砖 转诇诪讜讚讗 讟注诪讗 诪砖讜诐 砖诇讗 讬讞诇祝 讘讬砖专讗诇 讙诪讜专 讜诪讗讞专 讚诇讬转' 诇讚讘专讬 专"讬 讜讘讬谉 诪诇讜讛 诇驻拽讚讜谉 诇讬讻讗 诇讞诇讜拽讬 讗"讻 讘注"讻 爪专讬讱 诇讜诪专 讚诇讗 拽砖讗 诪注讜讘讚讬 讚讗讬住讜专 讙讬讜专讗 诪砖讜诐 讚讛转诐 讛讜讬 讗诪讜 诪讬砖专讗诇 讜讻诪讜 砖驻专砖转讬:

讙诪'. 讗诪专 专讘讗 讚讘专 转讜专讛 注讜讘讚 讻讜讻讘讬诐 讬讜专砖 讗转 讗讘讬讜, 砖谞讗诪专 讜讞砖讘 注诐 拽讜谞讛讜 讜诇讗 注诐 讬讜专砖讬 拽讜谞讛讜, 诪讻诇诇 讚讗讬转 诇讬讛 讬讜专砖讬诐.
注讬讬谉 讘砖讬注讜专讬诐 诇注讬诇 (讬讚: 讚"讛 讜讗讬讚讱 讜注讘讚讱 诇讱 讜诇讗 诇讬讜专砖) 讚讛讘讗谞讜 讚讛诪谞讞转 讞讬谞讜讱 谞住转驻拽 讛讗诐 讛讚讬谉 讚注讘讚 注讘专讬 注讜讘讚 讗转 讛讘谉 讛讜讬 诪讚讬谞讬 讬专讜砖讛 讗讜 讚讛讜讬 讛诇讻讛 诪讞讜讚砖转 讘驻谞"注. 讜诇讻讗讜专讛 讗驻砖专 诇讛讜讻讬讞 诪讛讙诪' 讚讬讚谉 讚讛讜讬 诪讚讬谉 讬专讜砖讛. 讚讛专讬 讛讙诪' 拽讘注讛 讚讛讚讬谉 讚注讘讚 注讘专讬 注讜讘讚 讗转 讛讘谉 讗讬谞讜 拽讬讬诐 讘讗讚讜谉 注讜讘讚 讻讜讻讘讬诐. 讜专讘讗 讚讬讬拽 诪讝讛 讚专拽 讘注讘讚 注讘专讬 讗讬谉 讚讬谉 讬专讜砖讛 讘注讜讘讚 讻讜讻讘讬诐 讗讘诇 讘砖讗专 谞讻住讬诐 讬砖 讬专讜砖讛 讘注讻讜"诐. 讜诇讻讗讜专讛 讻诇 讝讛 砖驻讬专 诪讜讘谉 讗诐 讛讚讬谉 讛专讗砖讜谉 讚注讘讚 注讘专讬 注讜讘讚 讗转 讛讘谉 讛讜讬 诪讚讬谉 讬专讜砖讛, 讚讗讝讬 谞讬转谉 诇诇诪讜讚 诪讻讗谉 诇讚讬谞讬 讬专讜砖讛 讘注诇诪讗 诇讙讘讬 注讻讜"诐. 讗讘诇 讗诐 讛讚讬谉 讚注讘讚 注讘专讬 注讜讘讚 讗转 讛讘谉 讗讬谞讜 诪讚讬谞讬 讬专讜砖讛 讗诇讗 诪讚讬谉 讞讚砖, 讗讝讬 拽砖讛 诇讛讘讬谉 讛讬讗讱 专讘讗 讬讻讜诇 诇诇诪讜讚 诪讝讛 讚讬砖 讙讝讛"讻 讚讛讚讬谉 讛讝讛 讗讬谞讜 拽讬讬诐 讘注讻讜"诐 讚讘讚专讱 讻诇诇 讬砖 讬专讜砖讛 讘注讻讜"诐. 讚讛专讬 诇讻讗讜专讛 讻诇 讛诇讬诪讜讚 砖讬讬讱 讗讱 讜专拽 诇讚讬谞讬 注讘讚 注讘专讬 讚诪讜驻拽注 诪讬专讜砖讛 讜注讜讘讚 讗转 讘谉 讛讗讚讜谉 讬砖专讗诇 诪讚讬谉 讗讞专, 讜爪"注.
转讜讚"讛 讞诇讬驻讬.
讛转讜住' 住"诇 讚讗诐 讗诪专讬谞谉 讚讬专讜砖转 讛讙专 讛讜讬 诪讚讗讜专讬讬转讗 讜讛讞诇讜拽讛 讞诇讛 诪讚讬谉 讘专讬专讛 讗讝讬 诇讗 讞诇讛 讞诇讜转 砖诐 讞诇讬驻讬 注"讝 注诇 讛讞诇拽 砖诪讙讬注 诇讙专. 讜讛住讘专讗 讘讝讛 讛讜讗 讚讞诇讬驻讬 注"讝 驻讬专讜砖讜 讚诪讬 诪讻讬专转 注"讝 讗讜 讞驻抓 讚讛讜讬 转诪讜专转 注"讝. 讜讘砖诇诪讗 讗诐 讗讬谉 讘专讬专讛 讗讝讬 讛讞诇拽 砖诪讙讬注 诇讙专 讛讜讬 转诪讜专转 讛讞诇拽 砖诪讙讬注 诇讙讜讬, 讗讘诇 讗诐 讬砖 讘专讬专讛 讗讝讬 讗讬谉 转诪讜专讛 讜诪讻讬专讛 讻诇诇 讘讞诇讜拽讛 讗诇讗 讻诇 诪讛 砖讛讙专 诪拽讘诇 讛讜讘专专 讚讝讛 讛讜讬 讞诇拽讜. 讗讘诇 诇讻讗讜专讛 讗驻砖专 诇讚讞讜转 讜诇讜诪专 讚讗驻讬' 讗诐 讛讞诇讜拽讛 讛讜讬 诪讚讬谉 讘专讬专讛 注讚讬讬谉 讛讚讬谉 讚讞诇讬驻讬 注"讝 讞诇 注诇 诪讛 砖诪讙讬注 诇讙专. 讚讛专讬 讬"诇 讚讗讬谉 讞诇讜转 讞诇讬驻讬 注"讝 转诇讜讬讛 讘诪讻讬专讛 讗讜 转诪讜专讛 讗诇讗 讚讚讬谉 讞诇讬驻讬 注"讝 讞诇 讻诇 驻注诐 砖讬砖 讞诇讜拽讛. 讜讗"讻 讗驻讬' 诇驻讬 讛诪"讚 讬砖 讘专讬专讛, 诪"诪 讻讬讜谉 讚讛讙专 拽讬讘诇 讞诇拽 诪住讜讬讬诐 砖诇 谞讻住讬 讛讗讘, 讻诇 诪讛 讚讛讜讗 拽讬讘诇 谞讞砖讘 讻讞诇讬驻讬 讛讞诇拽 讚讛讜讗 诇讗 拽讬讘诇 讜讞诇 讘讬讛 讛讚讬谉 讚讞诇讬驻讬 注"讝. 讜讝讛 讘讜讚讗讬 谞讻讜谉 诇驻讬 砖讬讟转 讛讙专"讞 讝爪"诇 讚讗驻讬' 诇诪"讚 讬砖 讘专讬专讛 诇驻谞讬 讛讞诇讜拽讛 讗诪专讬谞谉 讚讬讚 砖谞讬讛诐 砖讜讛 讘讻诇 讛讬专讜砖讛.653 讚讛专讬 诇驻讬"讝 讬讜爪讗 讚讗注"驻 讚讗讞专讬 讛讞诇讜拽讛 讻诇 讗讞讚 谞讞砖讘 讻讬讜专砖 讘讞诇拽讜 讜诇讗 讻诇讜拽讞, 诪"诪 诪住转讘专 讚讞诇拽 讻诇 讗讞讚 谞讞砖讘 讻讞诇讬驻讬 讛讞诇拽 讛砖谞讬.
转讜讚"讛 讞诇讬驻讬. 讘讗"讚. 讚讗诐 讻谉 讗驻讬诇讜 讘讗讜 诇专砖讜转讜 谞诪讬 讬讛讗 诪讜转专 诪讛讗讬 讟注诪讗.
讛转讜住' 谞拽讟讜 讚讗诐 讗诪专讬谞谉 讬砖 讘专讬专讛 讗讝讬 讗驻讬' 讗诐 讛讞诇讜拽讛 拽专讛 诇讗讞专 砖讘讗 讘专砖讜转讜 注讚讬讬谉 讞诇 讛讚讬谉 讚讘专讬专讛 讜诇讗 讞诇 讛讚讬谉 讚讞诇讬驻讬 注"讝. 讜诇讻讗讜专讛 讝讛 转诪讜讛 讚讛专讬 诇讗讞专 砖讘讗 讛注"讝 诇专砖讜转 讛讙专 讛讜讗 拽讜谞讛 讗讜转讜 诇讙诪专讬 讜注讻砖讬讜 讛讜讗 诪讜讻专 讗讜转讜 诇讙讜讬, 讜讛讬讗讱 砖讬讬讱 讻讗谉 讘专讬专讛.654 讜讘讗诪转 讛转讜住' 讘注"讝 (住讚: 讚"讛 转谞讬讗 谞诪讬 讛讻讬) 讜转讜住' 讛专讗"砖 讻讗谉 (讚"讛 讜讗讬 住"讚) 诇讗 讗诪专讜 讚讘专讬专讛 讛讬讛 诪讜注讬诇 讘讬专讜砖讛 讗讞专讬 讚讘讗 讘专砖讜转讜, 讗诇讗 讚讘专讬专讛 诪讜注讬诇 诇讛转讬专 讗转 讞诇拽 讛讙专 讘诪拽专讛 讛讘讗 讘讘专讬讬转讗 讚讛讬讬谞讜 讛讬讻讗 讚谞砖转转驻讜. 讻诇讜诪专 讚讗讬转讗 讘讘专讬讬转讗, 讜讝"诇 讘讚"讗 砖讬专砖讜 讗讘诇 谞砖转转驻讜 讗住讜专 注讻"诇, 讜讛转讜住' 讘注"讝 讛注讬专讜 讚讗诐 讛讘专讬讬转讗 谞拽讟讛 讚讬砖 讘专讬专讛 讗讝讬 讙诐 讘谞砖转转驻讜 讛讬讬谞讜 讗讜诪专讬诐 讚讞诇拽 讛讙专 诪讜转专. 讜诪砖诪注 诪诇砖讜谉 讛转讜住' 讘注"讝 讜转讜住' 讛专讗"砖 讚讞诇拽讜 注诇 讛转讜住' 砖讘住讜讙讬讬谉 讜谞拽讟讜 讚讬砖 讘专讬专讛 讗讬谞讜 诪讜注讬诇 诇讛转讬专 讗转 讞诇拽 讛讙专 讛讬讻讗 讚讛讬专讜砖讛 讻讘专 讘讗 讘专砖讜转讜.
诇讗 拽砖讬讗 讻讗谉 砖讛讜专转讜 讜诇讬讚转讜 砖诇讗 讘拽讚讜砖讛 讜讻讗谉 砖讛讜专转讜 砖诇讗 讘拽讚讜砖讛 讜诇讬讚转讜 讘拽讚讜砖讛.
诪讘讜讗专 讘讙诪' 讚诪讬 砖讛讜专转讜 诇讗 讛讬转讛 讘拽讚讜砖讛 讜诇讬讚转讜 讘拽讚讜砖讛 讗讬谞讜 讬讜专砖 讗转 讗讘讬讜 诪注讬拽专 讛讚讬谉. 讜讻诇 讝讛 诇讙讘讬 讬专讜砖转 讛讗讘. 讗讘诇 诇讙讘讬 讬专讜砖转 讛讗诐 诪爪讬谞讜 诇讘注诇讬 讛转讜住' 讚讬转讻谉 讚讛讜讗 讬讜专砖 讗转 讗诪讜 诪讚讗讜专讬讬转讗. 讚注讬讬谉 讘转讜住' 讘住谞讛讚专讬谉 (住讞: 讚"讛 拽讟谉) 讚谞住转驻拽讜 讘讝讛 讜讝"诇 讻讙讜谉 砖谞转讙讬讬专讛 讗诪讜 讻砖讛讬讗 诪注讜讘专转 讻讚讗诪专讬' 讘驻专拽 讛注专诇 (讬讘诪讜转 讚祝 注讞. 讜砖诐) 讗砖转 注讜讘讚 讻讜讻讘讬诐 诪注讜讘专转 砖谞转讙讬讬专讛 讘谞讛 讗讬谉 爪专讬讱 讟讘讬诇讛 讜讗驻砖专 讛砖转讗 讚讗讞专讬 讻谉 讬讜专砖 讗转 讗诪讜 注讻"诇. 讜讘转讜住' 讘讻转讜讘讜转 (讬讗. 讚"讛 诪讟讘讬诇讬谉) 谞拽讟讜 讚讘讜讚讗讬 讛讜讗 讬讜专砖 讗转 讗诪讜, 讜讝"诇 诪砖讻讞转 诇讛 讙专 拽讟谉 诪谉 讛转讜专讛 讘诪注讜讘专转 砖谞转讙讬讬专讛 讻讚讗诪专讬' 讘驻专拽 讛注专诇 (讬讘诪讜转 讚祝 注讞. 讜砖诐) 注讜讘讚转 讻讜讻讘讬诐 诪注讜讘专转 砖谞转讙讬讬专讛 讘谞讛 讗讬谉 爪专讬讱 讟讘讬诇讛 讜讛讜讬 讙专 诪谉 讛转讜专讛 讚讬砖专讗诇 讙诪讜专 讛讜讗 讜讗讬转 诇讬讛 诪诪讜谉 诪谉 讛转讜专讛 讻讙讜谉 砖讬专砖 讗转 讗诪讜 注讻"诇.
讜谞专讗讛 诇讘讗专 讗转 讛转讜住' 讘讻转讜讘讜转 讚住讘讜专讬诐 讚诪讬 砖讛讜专转讜 诇讗 讛讬转讛 讘拽讚讜砖讛 讜诇讬讚转讜 讘拽讚讜砖讛 讬讜专砖 讗转 讗诪讜 讚讘专 转讜专讛 注诇 驻讬 讛讘专讬讬转讗 讘讬讘诪讜转 (爪讝:) 讜讝"诇 砖谞讬 讗讞讬诐 转讗讜诪讬诐 讙专讬诐, 讜讻谉 诪砖讜讞专专讬诐 诇讗 讞讜诇爪讬谉 讜诇讗 诪讬讬讘诪讬谉 讜讗讬谉 讞讬讬讘讬谉 诪砖讜诐 讗砖转 讗讞, 讛讬转讛 讛讜专转谉 砖诇讗 讘拽讚讜砖讛 讜诇讬讚转谉 讘拽讚讜砖讛 诇讗 讞讜诇爪讬谉 讜诇讗 诪讬讬讘诪讬谉 讗讘诇 讞讬讬讘讬谉 诪砖讜诐 讗砖转 讗讞, 讛讬转讛 讛讜专转谉 讜诇讬讚转谉 讘拽讚讜砖讛 讛专讬 讛谉 讻讬砖专讗诇讬诐 诇讻诇 讚讘专讬讛谉 注讻"诇. 讜诪讘讜讗专 诪讝讛 讚讬砖 讚讬谉 砖讗专 讘砖专 讜讗讬住讜专讬 注专讬讜转 诇砖谞讬 讛讗讞讬谉 讚讛讜专转谉 诇讗 讛讬讜 讘拽讚讜砖讛 讗讘诇 诇讬讚转谉 讘拽讚讜砖讛. 讜诪讝讛 诇诪讚讜 讛转讜住' 讘讻转讜讘讜转 讚讘谉 讻讝讛 讙诐 讬讜专砖 讗转 讗诪讜 讚讘专 转讜专讛.655 讜诇讙讘讬 讛转讜住' 讘住谞讛讚专讬谉 讚谞住转驻拽讜 讘讚讬谉 讛讝讛, 谞专讗讛 诇讘讗专 讚讗注"驻 讚诪讘讜讗专 诪讛讙诪' 讘讬讘诪讜转 讚讬砖 讚讬谉 讚砖讗专 讘砖专 讘诇讬讚转谉 讘拽讚讜砖讛, 讗讘诇 讬转讻谉 讚讝讛 讗讬谞讜 住讙讬 诇讬专讜砖讛 讚讗讬谞讜 转诇讜讬 讘砖讗专 讘砖专 讗诇讗 讘讚讬谉 诪砖驻讞讛.656
653 注讬讬谉 讘诪砖"讻 讛讙专"讞 讝爪"诇 讘讞讬讚讜砖讬 专讘讬谞讜 讞讬讬诐 讛诇讜讬 注诇 讛专诪讘"诐 (驻专拽 讘 诪讛诇讻讜转 砖讻谞讬诐 讛诇讬"讗) 讜讝"诇 诇讛讱 诪"讚 讚讬砖 讘专讬专讛, 讛专讬 讗讬 讗驻砖专 诇讜诪专 讚讛讜讘专专 讛讚讘专 讚讻诇 讗讞讚 讛讬讛 爪专讬讱 诇讬专砖 讗讜转讜 讞诇拽 砖谞讟诇, 讚讛专讬 讝讛 驻砖讬讟讗 讚讗讬谞讜, 讚讛专讬 讘专讜专 讚讻诇 讗讞讚 讬砖 诇讜 讻讞 讬专讜砖讛 注诇 讻诇 诪拽爪转 讜诪拽爪转, 讜讗讬讱 谞讬诪讗 讚讻讞 讬专讜砖转讜 砖诇 讝讛 讛讬讬谞讜 专拽 注诇 讗讜转讜 讞诇拽 砖谞讟诇, 讜讻谉 讻讞讜 砖诇 讛砖谞讬 注诇 讞诇拽 讛砖谞讬 讚讜拽讗, 讗诇讗 讜讚讗讬 讚讛讻讬 驻讬专讜砖讜 讚讬砖 讘专讬专讛 讚讝讛 讛讞诇拽 砖谞讜讟诇 讬讛讬讛 砖诇讜 诪讚讬谉 讬专讜砖讛, 讜讛讜讬 讛讚讬谉 讚讻诇 讗讞讚 讜讗讞讚 讻诇 诪讛 砖谞讜讟诇 讬讛讬讛 注诇讬讜 讚讬谉 讬讜专砖. 讜诇驻讬 讝讛 讛专讬 诇讗 砖讬讬讱 讚讬谞讗 讚讬砖 讘专讬专讛 讗诇讗 讗讞专 砖讝讻讛 讻诇 讗讞讚 讘讞诇拽讜, 讚讗讝 讗诪专讬谞谉 讚讛讜讘专专 讛讚讘专 讚讛讜讗 讬讜专砖 注诇 讝讛 讛讞诇拽, 讗讘诇 拽讜讚诐 砖讝讻讛 讻诇 讗讞讚 讘讞诇拽讜 讛专讬 驻砖讬讟讗 讚讬讚 砖谞讬讛诐 砖讜讛 讘讻诇 讛讬专讜砖讛 注讻"诇. 讜讙诐 讛砖讜讜讛 诇讞讬讚讜砖讬 讛讙专"讞 注诇 讛砖"住 (转诪讜专讛 诇. 讘注谞讬谉 诪讞讬专 讻诇讘).
654 讜讻谉 讛拽砖讛 讛驻谞"讬 讻讗谉 (讚"讛 讞诇讬驻讬 注"讝). 讗讱 诇讻讗讜专讛 讛转讬专讜抓 诇拽讜砖讬讗 讝讜 讛讜讗 砖讘讗 讘专砖讜转讜 讗讬谞讜 爪专讬讱 诇讛讬讜转 讘转讜专转 拽谞讬谉 讜讞诇讜拽讛 讜讗讛"谞 讗诐 讬注砖讛 讞诇讜拽讛 诇诪"讚 讬砖 讘专讬专讛 讬讛讬讛 诪讜转专 讜讗讬谞讜 讞诇讬驻讬 注"讝 讜讚讜"拽. 讜讻"讝 诇转讜住' 讚讬讚谉 讗讱 诇讗 讗诇讬讘讗 讚转讜住' 讘注"讝 讜讻讚讘讬讗专 专讘讬谞讜 讝爪"诇.
655 讜注讬讬谉 讘专砖"砖 注诇 讛转讜住' 砖诐 讚讙诐 爪讬讬谉 诇住讜讙讬讗 讚讗讞讬诐 转讗讜诪讬诐 讻诪拽讜专 诇砖讬讟转 讛转讜住'.
656 讜注"注 讘讝讛 讘专砖讬诪讜转 砖讬注讜专讬诐 诇讬讘诪讜转 (讻讘. 转讜讚"讛 砖谞讬讜转).
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

